osatoki / osatugabe\nosatu (orobat osotu g.er.), osa(tu), osatzen 1 du ad osotasun edo banako bat eratu.\n-Puzzlea ezin dela osatu? Joxemari Urteaga «Ordaina zor nizun» - 13. orr.\nHorrela garatu zuten umetokia, hau da, barrunbe atsegin eta malgua, non umea garatuz joaten den erabat osatu eta mundura etortzeko gertu egon arte. Luis Elberdin «Sexua noiznahi» - 220. orr.\nPixkana-pixkana, hirurek bat egin eta bakarra osatu zuten. Koro Navarro «Zertaz ari garen maitasunaz ari garenean» - Raymond Carver - 103. orr.\nBataren zein bestearen ekarpenez osatu ahal izan zuen bere izaera berezia. Askoren artean «Filosofiako gida» - 60. orr.\nBi abstrakziok ezin dute une bat osatu denboran. Isabel Arrigain «Hizkuntzalaritza orokorreko ikastaroa» - Ferdinand de Saussure - 83. orr.\nHitzen irudi grafikoa gauza iraunkor eta sendotzat daukagu, eta, denboran zehar hizkuntzaren batasuna osatu ahal izateko, hotsa baino egokiagotzat. Isabel Arrigain «Hizkuntzalaritza orokorreko ikastaroa» - Ferdinand de Saussure - 52. orr.\nIzatez, une desberdinetakoak diren zatien elkarketa artetsu batez osatzen baita, osatu ere, irudia. Josu Zabaleta «Irudia» - Jacques Aumont - 219. orr.\nHiru bertso osatu behar dituenarentzat izan daiteke zaplasteko izugarria. Andoni Egaña «Hogeita bina» - 42. orr.\nArrazoimenaren menpean dauden gure oro harrezko ezagutzek ezin dute rapsodia bat osatu, sistema bat baizik. Ibon Uribarri «Arrazoimen hutsaren kritika» - Immanuel Kant - 278. orr.\nEuskara giputzean erabiltzen ziren hitzen zerrenda osatu zuen, bizkaitarrek ezagutu eta uler zitzaten. Koldo Zuazo «Euskara batua» - 59. orr.\nBi sunpur hertsiz osatu zubitik trebeskatu zuen ibaia. Itxaro Borda «Zeruetako erresuma» - 18. orr.\nDena askatu nuen, pixkanaka, piezak banan-banan garbitu, berriro osatu, koadroa pintatu, gurpil-zorro eta estalki berriak ipini, eta orobat galgak. Juan Kruz Igerabide «Hauts bihurtu zineten» - 42. orr.\n257 Japonia uhartez osatua da; kosta asko dago, eta itsasoa arrainez betea da. Iñaki Iñurrieta «Legeen espirituaz II» - Montesquieu - 359. orr.\n2 ik eratu.\nHatz erakusleaz katilua seinalatu eta ko-bra-tu-ko silaba mutuak osatu ditut ezpainetan. Pako Aristi «Urregilearen orduak» - 63. orr.\nIrribarre samin bat osatu dute Rakelen ezpainek. Iban Zaldua «Traizioak» - 81. orr.\nPatioan, bi ilara osatu genituen, eta erditik pasarazi genuen. Anjel Lertxundi «Ihes betea» - 71. orr.\nEliz mutilek katea osatu behar, zakar ontziak kanpora ateratzeko. Karlos Zabala «Parisen sabela» - Emile Zola - 302. orr.\nHarrez gero beste talde bat osatu zen trenean, alegia, espainiar-armeniarra. Edorta Jimenez «Europako mugetan barrena» - 125. orr.\nBikote ederra osatzen omen dugu. Joseba Sarrionandia «Lagun izoztua» - 26. orr.\nHonez gero bikote ugari osatu da eta, nork daki besteok ere zerbait egiteko tenorea ez ote den iritsia. Edorta Jimenez «Europako mugetan barrena» - 209. orr.\nOrain emakume askok ama izatea eta beren umeak zaintzea erabakitzen dute bikoterik osatu gabe. Luis Elberdin «Sexua noiznahi» - 287. orr.\nProposizio-aldagaiak haien bidez lotuko ditugu formula konplexuak osatzeko. Askoren artean «Filosofiako gida» - 143. orr.\nNegozio txikientzat, partaidetzazko sozietateak osatu ziren. Koro Navarro «Ekonomiaren globalizazioa» - Jacques Adda - 25. orr.\nAipatu berri ditudan preso ohi biok tarteko zirela, lagunarte polita osatu genuen Arrasaten. Joxerra Garzia «Kurrin-kurrun vitae» - 66. orr.\nUrtebete lehenago, Euskal Idazkaritza sortu zen Baionan, eta "Hizkuntza Saila" osatu zen haren babesean. Koldo Zuazo «Euskara batua» - 153. orr.\nDenbora istantez osatua da. Xabier Kintana «Alderraien gidaria» - Mose ben Maimon - 201. orr.\nProteina bakoitza aminoazido-sekuentzia batek osatua da. Juan Garzia «Sagua, eulia, eta gizakia» - François Jacob - 104. orr.\nAtearen izkinean, hari horiek behekoz gora jarritako L bat osatzen zuten. Lopez de Arana «Manhattan Transfer» - John Dos Passos - 74. orr.\n3 ik bete.\nHara, Lisboan abiaturik sei aste beteko bidaia osatu ostean iritsi nintzen. Edorta Jimenez «Europako mugetan barrena» - 10. orr.\nBi egunez ibili zen Ulises noraezean, baina, Eos txirikorda ederdunak hirugarren eguna osatu zuenean, mastak jaso, oihal zuriak zabaldu eta itsasontzietan eseri ginen, haizea eta lemazainak gidari genituela. Juan Kruz Igerabide «Ulises» - Homero - 25. orr.\n12 egunak osatu direnean, nekeak ez du balio. Pello Zabala «Naturaren mintzoa» - 307. orr.\nBi apustu jokatu zituen: Azurmendiren aurka 12 oinbikora, eta Erasunen aurka, 20 kanerdikora eta segan bi orduko lana osatu arte. Berria - Kirola 2006-04-08\nGuti trabatzen gintuen 42 km osatu behar ginuen itzuliak. Herria 2004-02-05\nIrudia ikusten duenak, bada, irudikaturik ez dagoena osatu egiten du, irudikapenaren hutsuneak bete egiten ditu. Josu Zabaleta «Irudia» - Jacques Aumont - 85. orr.\n4 (zerbaiti) osoa edo beteagoa izateko falta zaiona erantsi edo gehitu.\n-Jauna: gerrara irten aurretik, Mahai Biribila berriz osatu behar zenuke, hildako zaldunen lekuan beste batzuk sartuz. Juan Kruz Igerabide «Artur erregearen heriotza» - 74. orr.\nVitruvioren tratatuaren azterketari heltzeko garaian bi enfoke posible aurki daitezkeela, baina batak ez duela, azkenean, bestea baztertzen, osatu baizik. Santiago Iruretagoiena «Arkitekturaz hamar liburuak» - Vitruvio - 110. orr.\nZelanoren testuaz baliatu gara kontakizuna osatzeko, hutsunea baitago Perugiako eskuizkribuan. Askoren artean «Asisko Frantzizko, Asisko Klara» - 603. orr.\nEzkondu eta gero, baserriko irabazi ziztrina osatzeko-edo, fabrikan hasi zen, Beasaingo Bernedon. Xabier Mendiguren Elizegi «Nerabearen biluzia» - 18. orr.\nBeste honako hauek ere joango dira, Diogo, Gonçalo, Fernâo, [...], Soeiro, eta kontua osatzeko falta direnak. Jon Alonso «Lisboako Setioaren Historia» - José Saramago - 337. orr.\nKapitainak hiru aste itxaron zituen portuan, irten aurretik karga osatzeko. Anton Garikano «Maitea» - Toni Morrison - 200. orr.\nZiur aski Zirok uste izan zuen behin betiko muga ari zela ipar-mendebaldean uzten bere ondorengoei, aurretik Lidiaren subiranotasuna onartu zuten Asiako greziar komunitateak menderatu eta lidiar eremuen konkista osatu zuenean. Iñaki Mendiguren «Historiaren azterketa II» - A.J. Toynbee - 239. orr.\nEtxe honen fisonomia berezia osatzeko esanen dizut ez dudala bertan gizonik ikusi. Koldo Izagirre «Idi orgaren karranka» - Victor Hugo - 123. orr.\nKoadroa osatzeko, ez zen falta oilarra, eguraldi-aldaketen iragarle. Jose Morales «Arima hilak» - Nikolai Gogol - 43. orr.\nInformazio hori nahikoa izango da perpausean osatu gabe dauden elementuak osatzeko. Askoren artean «Filosofiako gida» - 135. orr.\nOrduan bere barrunbeetatikako ahots garden batek oroitarazi zion berak atzeraka ere bazekiena, hots, bere bizitzaren kontaduria osatu gabea zegoela oraino, eta bere bizitzako atalen multzoa ere bai. Iñaki Segurola «Gaur ere ez du hiltzeko eguraldirik egingo» - 230. orr.\nSoinuaren goialdean bi botoi gehiago jartzeko ideia etorri zitzaion: osatu gabeak zituen bere bi oktabak eranstea; honenbestez, bi oktabako eskala kromatikoa osatu zuen. Koldo Izagirre «Elgeta, sasiaren sustraiak» - 70. orr.\n-Zergatik ez duzue osatu, gaur ere, agindutako adreilu-kopurua, lehen bezala? Jose Antonio Mujika «Agindutako lurraren bila I» - 154. orr.\nHorrela Margolari Gazteen Ligarako zure kuota osatu egingo da hilabetez. Ramon Etxezarreta «Ezezaguna helbide honetan» - Kressman Taylor - 51. orr.\nElkar osatu, elkarren hutsak, akatsak eta batik bat koskak eta koskorrak berdindu. Iñaki Segurola «Gaur ere ez du hiltzeko eguraldirik egingo» - 105. orr.\nHandik eraman zuten Bartzelonara, osatzeko. Jokin Urain «Errotarria» - 66. orr.\nEztarrian hezur-puxka bat trabaturik zuen mutil koxkor bat ere osatu omen zuen Blas gizon on honek. Pello Zabala «Naturaren mintzoa» - 55. orr.\nNekatuak atsedenean zeuden bitartean, zaurituak osatzeko ahaleginak egiten ari ziren. Agustin Otsoa «Eraztunen Jauna III» - J.R.R. Tolkien - 291. orr.\nHark zauritu arren, osatu ere berak osatzen du; berak jo arren, sendatu ere bere eskuz sendatzen. Elizen arteko biblia Jb 5,18\nHara orain non zegoen emakume hau -minez lehertzen zegoen txakurra osatzeko kemena eduki zuena-. Anton Garikano «Maitea» - Toni Morrison - 32. orr.\nHain kolpe gogorrak hartzen zituzten, ze ospitalean osatu behar izaten zituzten. Pello Lizarralde «Denak hasperenka» - Gianni Celati - 74. orr.\nLarri ospitaleratu zuten Mikis Teodorakis maisu greziarra, baina osatuz doa. Berria - Kultura 2004-08-06\n6 zikiratu, irendu.\nIdiak, idi osoa izango bada, osatua behar du egon: zer hori baino gauza naturalagorik?; bere izatearen betea eta osoa potroak galtzetik datorkio; handia da, baina halaxe da. Iñaki Segurola «Gaur ere ez du hiltzeko eguraldirik egingo» - 104. orr.\n7 (era burutua izenondo gisa)\n"Jangai osatu edo aberastuak" izango dira, aditu batzuen iritziz, nutrizioaren eta gastronomiaren ikuspegietatik. Edorta Agirre «Baietz okerreko bidea aukeratu! » - 51. orr.\nAzterketa errekurrentziala da eta bera bakarrik zientzia osatu baten barruan gauza daiteke eta behin bere formalizaketa atalasea iraganda. Xabier Arregi «Jakitearen arkeologia» - Michel Foucault - 215. orr.\nEra berean, literatura da forma osatua, eta ez substantzia, hots, ez da errealitatea. Isabel Arrigain «Hizkuntzalaritza orokorreko ikastaroa» - Ferdinand de Saussure - 17. orr.\nHedapenaren handitasun osatuari halako baldintzarekin harremanean orokortasuna (universalitas) deitzen zaio. Ibon Uribarri «Arrazoimen hutsaren kritika» - Immanuel Kant - 147. orr.\nGoian seinalatu behatoki arruntek, egunero beha-aldi eta apuntaldi bat -goizekoa hain justu- egiten zuten bezala, sei behatoki osatu hauetan hiru ordu genituen seinalatuak, datuak zintzo jasotzeko: [...]. Pello Zabala «Zeruan zer berri» - 69. orr.\nZelai zabal haietako tribu eta jende samalda ikaragarri handi haien irudi osatu samarra begiztatuko dugu. Karlos Zabala «Mikel Strogoff» - Jules Verne - 256. orr.\n8 osatuxe osatu samar.\nBigarrenerako egina zuen biolina eta osatuxe koruko ahotsei laguntzeko joko zutenen taldea: tronpeta jotzaile bat, biolin jotzaile bi, biola eta biolontxelo jotzaile bana, organo jotzaileaz gainera. Felipe Juaristi «Airezko emakumeak» - 78. orr.\nBidari, erromes, merkatari eta abarren datuak hartuz osatuxe omen zuen lehen mundumapa Isidrí judutarrak. Patziku Perurena «Trapuan pupua» - 155. orr.\n9 sendatu samar.\nOsatuxe, idazteari are adoretsuago dio ekiten. Jose Angel Irigaray «Denboraren mugan» - 16. orr.\nApenas osatuxe, baina diru premia larrian zela (etxea ordaintzen ari eta, emaztea eta hiru seme-alaba zituen) berriz ere lanera jo zuen. Pablo Sastre «Eguzkipekoak» - 168. orr.\n10 osatzearren adlag osatzeko.\n"Ene dama maite horri azken gutuna", amodio guztiz platonikoaren inguruko ipuina, perbertsioen seikotea osatzearren sartu dut hemen. Xabier Mendiguren Elizegi «16 ipuin amodiozko» - 229. orr.\nMartinaren lagun-mina zen Elisek informatika jorratzen zerraikan eta, hirukotea osatzearren, Josyk garbitzaile enpresa batean kausitu zuen hondarrean behin-behineko lana. Itxaro Borda «Zeruetako erresuma» - 200. orr.\nErrepresentazio askok egon behar dute subjektu pentsatzailearen batasun absolutuan barnebilduak, pentsamendu bat osatzearren. Ibon Uribarri «Arrazoimen hutsaren kritika» - Immanuel Kant - 162. orr.\nalderdien mahaia osatu (6); aurrekontua osatu (5); batzorde bat osatu (14); batzordea osatu (26); batzordea osatu dute (5); berehala osatu (5); berriro osatu (5); berriz osatu (9); bertso osatu (10); bikotea osatu (9); bilduma osatu (9); denboraldi bikaina osatu (5)\nelkartea osatu (10); elkartea osatu zuten (5); erabat osatu (26); erabat osatu arte (5); familia bat osatu (7); familia osatu (7); garaiz osatu (8); gobernua osatu (38); guztiz osatu (21); guztiz osatu gabe (5); hitzak osatu (5)\nibilbidea osatu (17); ikusgarria osatu (8); katea osatu (5); kidek osatu (5); kilometroko ibilbidea osatu (6); koalizioa osatu (13); lagunek osatu (7); lan taldea osatu (5); lana osatu (6); lanekin osatu (5); lesioa osatu (9); liburua osatu (18); liburua osatu du (6); mahai bat osatu (8); mahaia osatu (18); mapa osatu (6); metroko ibilbidea osatu (5); nola osatu (9)\nondo osatu (12); oraindik osatu (10)\nosatu du liburua (5); osatu dute epaimahaia (12); osatu ezinik (5); osatu ondoan (8); osatu ondoren (19); osatu ostean (12)\nplana osatu (8); plangintza osatu (6); plataforma osatu (14); plataforma osatu dute (7); puzzlea osatu (6); sarea osatu (7); talde bat osatu (27); talde osatu (6); taldea osatu (45); taldea osatu zuten (7); taldeak osatu (9); taldetxo bat osatu (5); txostena osatu (12); txostena osatu du (5)\nuztartze laxoa osatu (8); zerrenda osatu (29); zerrenda osatu zuen (5); zerrendak osatu (6)\nhitzez osatua (8); kantuz osatua (11)\nbatzorde bat osatuko (7); batzordea osatuko (7); bikotea osatuko (5); garaiz osatuko (9); gobernua osatuko (6); kideek osatuko (5); lagunek osatuko (13); lagunek osatuko dute (12); ordezkariek osatuko (7)\nosatuko dute epaimahaia (9); osatuko dute taldea (8)\nparlamentarioa osatuko (5); pertsonak osatuko (5); talde bat osatuko (9); talde parlamentarioa osatuko (5); taldea osatuko (10)\nkantuez osaturik (5); osaturik dago (18); osaturik egon (7)\nkantuz osaturiko (10); lagunek osaturiko (5); osaturiko sistema (6); osaturiko taldeak (5)\nerabat osatuta (13); guztiz osatuta (7); kidez osatuta (6); osatuta dago (42); osatuta egon (5); osatuta egongo (13); osatuta egotea (5); osatuta zegoen (13)\nadituz osatutako (7); alderdiek osatutako (5); emakumez osatutako (5); kideek osatutako (5); kidez osatutako (9); lagunek osatutako (10); lagunez osatutako (6); lanekin osatutako (6); ordezkariek osatutako (5)\nosatutako batzorde (12); osatutako batzorde batek (5); osatutako batzordeak (6); osatutako bikotea (7); osatutako bikoteak (7); osatutako bilduma (8); osatutako diskoa (5)\nosatutako epaimahai (7); osatutako epaimahai batek (5); osatutako epaimahaiak (7); osatutako erakusketa (7); osatutako familia (6); osatutako familiak (10); osatutako gobernu (5); osatutako gobernua (10)\nosatutako koalizioa (5); osatutako koalizioak (6); osatutako liburua (10); osatutako multzo (6)\nosatutako orkestra (6); osatutako sistema (6); osatutako talde (32); osatutako talde bat (9); osatutako talde batek (7); osatutako taldea (24); osatutako taldeak (12)\nosatutako zerrenda (7)\npertsonak osatutako (5); soldaduz osatutako (7); zatiz osatutako (6)\nzerrenda bat osatuz (5)\nalderdien mahaia osatzea (11); batzorde bat osatzea (8); batzordea osatzea (5); bikotea osatzea (10)\nelkartea osatzea (7); gobernua osatzea (12)\nkoalizio gobernua osatzea (5); koalizioa osatzea (15); lan taldea osatzea (5); mahai bat osatzea (6); mahaia osatzea (24)\nosatzea erabaki (15); osatzea lortu (14); osatzea proposatu (23); osatzea proposatu du (7); osatzea proposatu zuen (8); osatzea proposatzen (9); osatzea proposatzen du (7)\nplana osatzea (7); sare bat osatzea (6); sarea osatzea (11); talde bat osatzea (5); taldea osatzea (14); zerrenda osatzea (9)\nalderdien mahaia osatzeko (21); batzorde bat osatzeko (7); batzordea osatzeko (11); berriro osatzeko (5); berriz osatzeko (7); bertsoa osatzeko (10); bikotea osatzeko (20); curriculuma osatzeko (15); deialdia osatzeko (7); diskoa osatzeko (5)\nerabat osatzeko (5); erakusketa osatzeko (6); errolda osatzeko (5); euskal curriculuma osatzeko (8); euskara osatzeko (5); familia osatzeko (7); gaitza osatzeko (5); gobernu bat osatzeko (7); gobernu berria osatzeko (17); gobernua osatzeko (89); gobernua osatzeko aukera (6); gobernua osatzeko negoziazioak (5); guztiz osatzeko (12); hamaikakoa osatzeko (8)\nkoadroa osatzeko (5); koalizio gobernua osatzeko (20); koalizioa osatzeko (25); koalizioa osatzeko prest (5); legebiltzarra osatzeko (5); lerroa osatzeko (6); liburua osatzeko (13); mahai bat osatzeko (7); mahaia osatzeko (46); nazionaleko gobernua osatzeko (6)\nosatzeko agindua (6); osatzeko akordioa (5); osatzeko asmoa (22); osatzeko asmoz (7); osatzeko aukera (39); osatzeko behar (6); osatzeko beharra (8); osatzeko bidea (6); osatzeko bidean (7); osatzeko bilera (5)\nosatzeko eskatu (15); osatzeko eskatuko (5); osatzeko eskubidea (7); osatzeko gai (9)\nosatzeko lanean (6); osatzeko modua (5); osatzeko moduan (7); osatzeko negoziazioak (7)\nosatzeko orduan (8); osatzeko prest (12); osatzeko proposamena (18); osatzeko prozesua (10); osatzeko prozesuan (5)\nosatzeko xedea (8)\nplana osatzeko (5); politika osatzeko (5); sarea osatzeko (13); talde parlamentarioa osatzeko (10); taldea osatzeko (28); taldeak osatzeko (5); txostena osatzeko (5)\nzerrenda bateratua osatzeko (8); zerrenda osatzeko (12); zerrendak osatzeko (7)\nalderdiek osatzen (13); alderdiek osatzen dute (6)\nbatasuna osatzen (23); batasuna osatzen duten (18); batzordea osatzen (29); batzordea osatzen duten (26); berriz osatzen (5); bik osatzen (7); bik osatzen dute (5); bikote sendoa osatzen (5); bikotea osatzen (14); bilduma osatzen (7)\ndenboraldia osatzen (5); diskoa osatzen (9); diskoa osatzen duten (6)\negitura osatzen (5); elkar osatzen (7); enpresek osatzen (5); epaimahaia osatzen (6); erakundea osatzen (5); erakundek osatzen (5); erakusketa osatzen (7); errolda osatzen (6); esentzia osatzen (15); estatua osatzen (6); estatua osatzen duten (6); estatuk osatzen (7); europako batasuna osatzen (19); euskal herria osatzen (8); eusko jaurlaritza osatzen (34)\nfamilia bat osatzen (9); familia osatzen (6); forma osatzen (12); forma osatzen duen (5)\ngaleusca osatzen (10); gaztek osatzen (11); gaztek osatzen dute (8); gehiengoa osatzen (13); giza gorputza osatzen (8); giza izpiritua osatzen (6); gizartea osatzen (5); gobernua osatzen (43); gobernua osatzen duten (26); gorputza osatzen (13); gorputza osatzen duten (6)\nherrialdek osatzen (16); herrialdek osatzen dute (8); herriek osatzen (5); herritarrek osatzen (8); hiruko gobernua osatzen (8); hirukoa osatzen (31); hirukoa osatzen duten (27); hitza osatzen (6); hitzak osatzen (6); hizkuntza osatzen (11); hizkuntza osatzen duten (6)\nideia osatzen (6); ilara bat osatzen (5); irudia osatzen (6); izaera osatzen (6); izpiritua osatzen (8); izpiritua osatzen duen (7); izpirituaren esentzia osatzen (5); izpirituaren izaera osatzen (5)\njaurlaritza osatzen (47); jaurlaritza osatzen duten (31); jaurlaritzan hirukoa osatzen (8); jendeak osatzen (5); jotzaileak osatzen (6)\nkideek osatzen (10); kideek osatzen dute (8); kidek osatzen (25); kidek osatzen dute (20); koalizio gobernua osatzen (9); koalizioa osatzen (50); kontseilua osatzen (7)\nlagunek osatzen (32); lagunek osatzen dute (21); lanek osatzen (8); lanek osatzen dute (8); langileen batzordea osatzen (6); laukotea osatzen (6); laukotea osatzen duten (5); legebiltzarra osatzen (8); legebiltzarra osatzen duten (6); liburua osatzen (10); liburua osatzen duten (10); liburuk osatzen (6); liburuk osatzen dute (5)\nmahaia osatzen (16); mahaia osatzen duten (7); multzoa osatzen (10); musikarik osatzen (6); musikarik osatzen dute (6)\nnafarroa bai osatzen (10); nagusia osatzen (5)\noinarria osatzen (6); ordezkariek osatzen (9); ordezkariek osatzen dute (8); ordezkarik osatzen (5); osatzen dute batzordea (6); osatzen dute bilduma (5); osatzen dute erakusketa (9); osatzen duten alderdi (16); osatzen duten alderdiak (8); osatzen duten alderdiek (28); osatzen duten alderdien (26); osatzen duten alderdietako (11); osatzen duten elementuak (7); osatzen duten eragile (5); osatzen duten gobernuak (7); osatzen duten heinean (5); osatzen duten herrien (5); osatzen duten kideak (5); osatzen duten kideen (5); osatzen duten talde (12); osatzen duten taldeek (5); osatzen duten taldeen (5); osatzen duten xiitek (5); osatzen hasi (17); osatzen joan (9); osatzen laguntzeko (5); osatzen saiatu (6); osatzen saiatuko (8)\nosoa osatzen (13); osoa osatzen duten (5)\npertsonak osatzen (10); pertsonak osatzen dute (5); pertsonek osatzen (10); pertsonek osatzen dute (6); plataforma osatzen (9); plataforma osatzen duten (7)\nsarea osatzen (9); sistema bat osatzen (5); sistema osatzen (6)\ntalde bat osatzen (5); taldea osatzen (55); taldea osatzen duten (18); taldek osatzen (12)\nzerrenda bat osatzen (5); zerrenda osatzen (19); zerrenda osatzen duten (7)\nzauriak osatzera (5)


Jarduerak-130 | DBUS\nCategory : Jarduerak-130\n80 bat istorio “Pertsonak eramaten dituzten pertsonak” izeneko kanpainan\n“Pertsonak eramaten dituzten pertsonak” izeneko kanpainan gidarien eta erabiltzaileen 80 bat Dbus istorio bildu ditu Dbusek. Kanpaina ekainaren erdialdean jarri zen martxan, enpresako enplegatuen lana balioesteko eta donostiarrei gidarien irudi gizatiarragoa helarazteko.\nKanpainan Dbuseko gidari askoren istorioak bildu ziren eta hainbat euskarritan jarri ziren ikusgai, hala nola markesinetan. Era berean, web berezi bat sortu zen (www.dbusistorioak.eus), eta erabiltzaileek beren bizipen propioak argitaratu dituzte webgune horretan.\nAsmoa zen Dbuseko langileek eta erabiltzaileek kontatutako istorioak biltzea eta istorio horiekin osatzea Donostian autobusean bidaiatzen duten pertsona horien guztien historia, izan ere, pertsona horiek ahalbidetu dute 130 urte igaro ondoren Dbusek gure hiriko erreferente izaten jarraitzea.\nErabiltzaileek proposatutako istorio guztien artetik 5 aukeratu dira, eta Diego Besne ilustratzaile donostiarrak irudia jarri die 5 istorio horiei. Dbuseko geltokietako markesinetan daude jada ikusgai istorio horiek, beren irudiekin batera. Era berean, irailaren 20, 21 eta 22an ”perching” bat egingo da istorio horiekin, Donostiako autobusetan. Istorio irudidunak autobusen barruan jarriko dira, barruko barretatik zintzilik, eta horrela erabiltzaileek Dbus istorio gehiago ezagutu ahal izango dituzte.\nBost istorio irabazleek, halaber, Dbusen hiru hilabetean doan bidaiatzeko baimen bana eskuratuko dute, bai eta bere istorio irudiduna marko batean jarrita ere.\nHauek dira aukeratutako 5 istorioak:\nPoltsak konfundituta (Ainara, 41 urte, kultur ekintzailea)\nBeti 4ko eserlekuetan esertzen naiz, gidariaren aldera begira; mania hori daukat. Eserleku horiek gustuko ditut, trasteak uzteko lekua dagoelako eta jendearekin interakzioan egon zaitezkeelako. Euria zen eta eserita geuden guztiok aterkinak eta poltsak lurrean utzita genituen.\nAutobusetik irtetean, nire aurrean eserita zihoan neskak nire erosketa poltsa hartu zuen eta nik harena, biok konfundituta. Erosketak denda berean egin genituen, hori kasualidadea. Ez genekien nola aurkitu elkar, eta biek ideia bera eduki genuen: hurrengo astean biak autobusean gora eta behera ibili ginen, poltsarekin, berriro topo egin arte.\nJakin nuen berak ere gustuko zuela eserleku horietan bidaiatzea, baina autobusaren atzealdera begira eserita. Bakoitza bere maniekin, baina denak ez gara hain desberdin!\nPiper egiteak merezi izan zuen (Ane, 20 urte, ikaslea)\nAstearte euritsua zen eta 8etan klasea nuen. Presa nue n, baina denbora nahikoa 17a hartuz gero. Bost minutu falta ziren autobusa etortzeko. Autobusa zetorren eta ahots lodi batek nora nihoan galdetu zidan. Goizeko zortziak hamar gutxiago ziren, eta hotz erantzun nion.\n– Zurekin joan naiteke? Ez daukat presarik, euria da eta interesgarria iruditzen zait zure aurikularretatik ateratzen den reggaea.\n– Bai horixe.\nMikel deitzen zela esan zidan. Hiru geltoki igaro ziren berak hitzik esan gabe eta, jakina, nik ere ezer esan gabe. Nire geltokira hurbiltzen ari ginen; jada ez zitzaidan hainbeste inporta unibertsitatera joatea. “Pentsatu azkar, pentsatu” Eta pentsatu egin nuen. Paper bat atera nuen eta hau idatzi nuen: “asteartea eta osteguna: ordu berean eta autobus berean”. Osteguna heldu zen, presa txikiagoa, reggae gehiago eta eguzki galda.\n– Hartuko dugu 33a Miramarreraino?\n– Musika saioa kontxa parean goizeko 8;30ean? Erosi egiten dut.\nEta gaur arte!.\nIrakurtzeko uneak (Iker Izal)\nMaitasun handiz gogoratzen ditut Bentaberrin EHUn ikasten ari nintzeneko urteak, egunero autobusa hartzen bainuen hara iristeko.\nGrosen bizi nintzen eta etxetik unibertsitatera 15 bat minutu nituen autobusean. Eguneko unerik gogokoenetako bat zen. Egunean zehar, minutu horiek baino ez nituen plazerez irakurtzeko, errealitatetik ihes egiteko eta gozatzeko unea zen niretzat.\n15 minutu joateko eta beste 15 bueltatzeko. Gehien irakurri dudan eta irakurketaz gehien gozatu dudan garaia nire bizitzan.\nPaseoak Kontxatik (Leticia, 65 urte, erretiratua)\nIa asteburu guztietan bisitatzen dut Antiguan dudan familia. Hau da nire ohiko errutina: esnatu, kafea hartu, jantzi, egunkaria erosi estankuan, eta autobus geltokira hurbildu.\nAntiguarako bidean, autobusean egunkaria irakurtzen joatea da nire unerik gogokoenetako bat. Sekulako plazera da niretzat Kontxa gurutzatzea autobusean, irakurtzen, eguraldi ona izan zein ez. Eta zer diozu udako hondartza egunez?\nBidaiaz gozatu eta gainera eguna hondartzan igaro, zer gehiago eskatu daiteke?\nNola aldatu garen (Jose Angel, 49 urte, arreta zuzena dibertsitate funtzional intelektuala duten pertsonei)\n130 urte. Laster 50 urte beteko ditudala-eta atzera begira jartzen naiz, eta gogorapen eta sentimenduak etortzen zaizkit gure garraio publiko maitatuaren inguruan; ez dakit oroipenak edo irudipenak diren, baina, edozer gauza izanda ere, halako nostalgia bat baino ezin dut sentitu igarotako denboragatik, batek baino gehiagok esango lukeen moduan.\nAutobusetan hazi gara; hasieran, korrika kobratzailearen lekuan esertzeko, printze bat zaldi gainean bezala; gero, OHO egin genuen, egunero atzeko aldean bidaiatuta, atzeko barra hari helduta, bizitzari begira kristaletatik, edo atzeko atearen zuloan eserita; zenbat maite genuen leku hura! Eta orain, egungo autobusak ikusten ditudanean, zera pentsatzen dut: zenbat aldatu garen! Eta zein bidaia ederra bizitzarena!\nHazien azken perching-a Dbus-eko autobusetan\nBihar, asteartea, hasiko da hazien laugarren eta azken perching-a Dbuseko autobusetan. Ekainaren 20, 21 eta 22an entsalada hostoen 2.000 hazi poltsa banatuko dira autobus flotaren autobus hibridoetan, ingurumena gehiago errespetatzen duen teknologia baitute.\nAzken hilabeteetan, Dbusek hiru perching ekintza egin ditu autobusetan eta arrakastatsuak izan dira. Zehazki, ziazerben haziekin, hainbat eratako zerben haziekin eta tomate haziekin egin dira. Jarduerak harrera ona eduki du erabiltzaileen artean, eta Dbusen 130. urteurrena ospatzeko programako jardueretako bat da. Cristina Enea Fundazioarekin elkarlanean egin da, garraio publikoaren erabilera eta bizimodu ohitura osasuntsuak bultzatzeko.\nAzken perching honetan entsaladarako lau barazki motaren haziak banatuko dira: letxuga, mostaza, pak-choi, mizuna eta komatsuna. Mizuna eta komatsuna Japoniako barazkiak dira, eta pak-choi Txinakoa da. Entsaladetan beste hosto batzuekin batera erabiltzen dira sarritan. Nekazaritza iraunkorretik datozen haziak dira, dituzten zigiluek hori egiaztatzen dute eta: Era berean, hazi poltsa bakoitzarekin batera haziak ereintzeko jarraibideak datoz. Poltsak hiri barruan dabiltzan autobus lineetako autobus hibridoetan jarriko dira, zintzilik.\nAurreko perching ekintzetan bezala, ekintza hau ere sare sozialetan jarraitu ahal izango da, #HiriBerdea hashtagarekin, non erabiltzaileek landareen eboluzioa partekatu ahal izango baitute.\nIn Berriak, Jarduerak-130\nDbus, pertsonak eramaten dituzten pertsonak\n“Pertsonak eramaten dituzten pertsonak” da Dbusek enpresako enplegatuen lana balioesteko eta donostiarrei gidarien irudi gizatiarragoa helarazteko abiarazi duen kanpainaren leitmotiv-a.\nKanpainak Dbuseko gidari askoren istorioak biltzen ditu; gidarien kontakizun laburrak dira, euren eguneroko lanaren gainean ez dakizkigun gauzak eta haien kezkak eta bizipenak azaltzen. Ekimen honen helburua da donostiarrek pixka bat gehiago ezagutu eta ulertu ahal izatea gidariek, pertsonak garraiatzen dituzten pertsona horiek, egunero egiten duten lana eta egunero bizi dituzten egoerak.\nMarkesinetan, autobus batzuen kanpoaldean eta ibilgailuen barruko pantailetan dago kanpaina. Sare sozialetarako bideo labur batzuk ere sortu dira, non autobus gidariek egunero Dbusen egiten duten lanaren gainean hitz egiten baitute. Bideoak Dbusen Youtubeko kanalean daude ikusgai.\nEuskarri horietako bakoitzerako istorio desberdinak aukeratu dira. Denak benetakoak dira eta denetan Konpainiako gidariak dira protagonista. Gainera, gidariei keinu eginez, gaur autobusek Dbuseko gidari batzuen izenak eramango dituzte linearen izenaren kartelaren ondoan.\nPartekatu zure istorioa www.dbusistoriak.eus webgunean\nEsperientzia horiek guztiak www.dbusistorioak.eus webgunean daude jasota, eta erabiltzaileek beren bizipenak ere argitaratu ditzakete bertan. Asmoa da Dbuseko langileek eta erabiltzaileek kontatutako istorioekin osatzea Donostian autobusean bidaiatzen duten pertsona guztien historia, izan ere, pertsona horiek ahalbidetu dute 130 urte igaro ondoren Dbusek gure hiriko erreferente izaten jarraitzea. Hori hala da erabiltzaile horiei guztiei esker, bai eta egunero Dbuseko autobusetan Donostia osoan dabiltzan gidari guztiei esker ere.\nAutobus erabiltzaileek beren esperientziak idatzi ditzakete zuzenean webgunean; halere, datozen egunetan Dbuseko langileak ibiliko dira linea guztietan erabailtzaileei beren istorioak kontatzera animatzen.\nKanpainaren bukaeran, erabiltzaileek proposatutako istorio guztien artean 5 aukeratuko dira, eta irabazleek Dbusen hiru hilabetean doan bidaiatzeko txartel bat eskuratuko dute.\nAzken finean, kanpainak autobusetan elkarbizitza hobetzea bilatzen du, gidarien lana ezagutaraziz eta erabiltzaileekiko puntu komunak bilatuz, bai eta garraio publikoaren erabilera bultzatzea, garraio bide iraunkor eta hurbila den heinean.\n> Bea eta Jose-ren istorioa\n> Sergio eta Imanol-en istorioa\n> Nagore eta Josetxo-ren istorioa\n> Nerea eta Ramon-en istorioa\nDbus-eko langileek enpresaren 130. urteurrena ospatu dute jai familiar batekin\nGaur, Konpainiako langileek eta beren senideek jai alaitsua egin dute Dbuseko Kotxetegian enpresaren 130. urteurrena dela eta. Lehen ordutik adin guztietarako jarduera asko eduki dituzte disfrutatzeko: puzgarriak, trikkeen zirkuitua (monopatinak), formula 1en simulagailuak, haurrentzako jolasak, Irrien Lagunak-en ikuskizuna…\nJaian, patata tortillen lehiaketa bat ere antolatu da. Lehiaketa oso animatuta egon da, eta Dbuseko langileek sukaldean dituzten abileziak proban jarri dira. 17 tortilla aurkeztu dira, eta epaimahaiaren lana ez da erraza izan. Epaimahaia langileen ordezkariek osatuta zegoen eta tortillen maila altua goraipatu dute.\nEra berean, jaian egon direnek Dbuseko autobus elektrikoetako bat ikusteko aukera eduki dute, ingurumeneko iraunkortasunarekiko konpromisoan erreferentea baita. Aukera ona izan da, beraz, eguna senideekin batera disfrutatzeko eta Donostiako garraio publikoa pixka bat gehiago ezagutzeko.\n10 Ekaina, 2017\nIn Berriak, Jarduerak, Jarduerak-130\nDbus eta Reala, batera #NikEreDbus kanpainan\nReala da Dbusek bere 130. urteurrena dela-eta abian jarri duen #NikEreDbus kanpainako bideo berriaren protagonista. Horrela, talde txuri-urdinak babesa erakutsi nahi izan dio Dbusi eta garraio publikoaren erabileraren alde dagoela agertu, Donostiako garraiobide iraunkor gisa.\nReala bideo bateko protagonista da, non Xabi Prieto eta Joseba Zaldua jokalariek Dbusen egiten zituzten bidaien gogorapenak elkarri kontatzen dizkioten. Bideoa Dbusen web orrian eta Youtubeko kanalean dago jada ikusgai.\nDbusek konpromiso leiala dauka Realarekin eta Realzaleekin. 15 urte baino gehiago dira Dbusek autobus zerbitzu bereziak eskaintzen dituela hiriko auzo guztietan, Anoetako partidetara joateko. Realzaleek beren taldea jokatzen ikustera joateko oso gustuko dituzten zerbitzuak dira, eta denboraldi honetan 100.000 bidaia inguru erregistratu dira.\nKanpainan lagunduta, Realak bat egiten du hiriko biztanle anonimoekin zein ezagunekin, hala nola La Oreja de Van Goheko kideekin edo Donostiarra traineruko kideekin, denak Dbusen 130. urteurreneko ospakizunetako partaide baitira.\n9 Ots, 2017\nDbusek Gabon Zoriontsuak opa dizkizue!\n1886tik Donostia eta Dbus elkarrekin etorkizuna eraikiz.\nDbusek jai zoriontsuak eta 2017ko urte oparoa opa dizkizue. 2017an ere erabili Dbus mugitzeko!\nZer da zuretzat Dbus? #NikEreDbus kanpaina\nZer da zuretzat Dbus? Adin guztietako donostiarrek hartu dute parte Dbusen 130. Urteurreneko ospakizunen programako #NikEreDbus kanpainan, beraien gogorapen eta pasadizoak kontatzen. Istorio horiek guztiak jasotzen dituen bideoa ikusgai dago Dbusek Youtuben duen kanalean. Oraindik ez duzu bideoa ikusi?\nEra berean, Donostian garraio publikoaren erabilera sustatzeko egin den kanpaina horren barruan, kanpainarekin bat egin dute La Oreja de Van Gogh taldeak edo Donostiarra traineruek eta laster beste pertsona ospetsu batzuek ere bai.\nKontaizkiguzu Dbusez dituzun gogorapenak sare sozialetan, #NikEreDbus hashtag erabiliz.\nIn Berriak, Berriak home, Jarduerak-130\n“Dbus eta gabonak”, 10. haurrentzako marrazki lehiaketaren sari banaketa\nHamargarren urtez jarraian, Dbus eta San Martingo Azokak, FNAC-en partehartzearekin, “Dbus eta Gabonak” Haurrentzako Marrazki Lehiaketa antolatu dute. Edizio honetako partehartzea paregabea izan da, 4 eta 12 urte arteko 1.400 haur baino gehiagoren marrazkiak jaso baitira.\nGaur, 2016ko abenduaren 17an, San Martin Merkatuko FNACen sari banaketa burutu da.\n1. Saria: Nora del Campo, 8 urtekoa, Summa Aldapeta Ikastetxea (ikusi argazki atxikitua). Dbus-eko autobusak 2017an 6 hilabetetan erabiltzeko txartel pertsonal transferiezin mugagabea + NINTENDO DS KONTSOLA (ikusi marrazkia).\n2. Saria: Aitor del Ama, 7 urtekoa, Amara Berri Ikastetxea (ikusi argazki atxikitua). Dbus-eko autobusak 2017an 3 hilabetetan erabiltzeko txartel pertsonal transferiezin mugagabea + ARGAZKI KAMERA (ikusi marrazkia).\n3. Saria: Alba Urtasun, 6 urtekoa, Summa Aldapeta Ikastetxea (ikusi argazki atxikitua). Dbus-eko autobusak 2017an 3 hilabetetan erabiltzeko txartel pertsonal transferiezin mugagabea + Liburu sorta (ikusi marrazkia).\n1º Saria: Maialen Barranco, 10 urtekoa, Academia Brancussi (ikusi argazki atxikitua). Dbus-eko autobusak 2017an 6 hilabetetan erabiltzeko txartel pertsonal transferiezin mugagabea + NINTENDO DS KONTSOLA (ikusi marrazkia).\n2. Saria: Blanca Marquiegui, 9 urtekoa, San Patricio Ikastetxea (ikusi argazki atxikitua). Dbus-eko autobusak 2017an 3 hilabetetan erabiltzeko txartel pertsonal transferiezin mugagabea + ARGAZKI KAMERA (ikusi marrazkia).\n3º Saria: Haizea Cano, 10 urtekoa, Langile Ikastola (ikusi argazki atxikitua). Dbus-eko autobusak 2017an 3 hilabetetan erabiltzeko txartel pertsonal transferiezin mugagabea + Liburu sorta (ikusi marrazkia).\n10. Marrazki Lehiaketa honetako gainontzeko finalistek ere sariak jaso dituzte, parte-hartu izana bermatzen duen diploma, Dbusen txartel-zorroa eta Konpainiako autobusetako baten maketa hain zuzen. Gainontzeko finalistak ondorengoak izan dira:\nNara Izagirre, 8 urte, Academia Brancussi (ikusi marrazkia).\nTelmo Zulueta, 7 urte, Summa Aldapeta Ikastetxea (ikusi marrazkia).\nUrko Velilla, 6 urte, Santo Tomas Lizeoa (ikusi marrazkia).\nMaría Eizaguirre, 7 urte, Summa Aldapeta Ikastetxea (ikusi marrazkia).\nMarta Guerricagoitia, 7 urte, Summa Aldapeta Ikastetxea (ikusi marrazkia).\nJosé Javier Amorena, 8 urte, Summa Aldapeta Ikastetxea (ikusi marrazkia).\nLaia Gartziandia, 7 urte, Santo Tomas Lizeoa (ikusi marrazkia).\nMaría Celeste Rodríguez, 8 urte, Santa Teresa Ikastetxea (ikusi marrazkia).\nZulai Zabalegui, 10 urte, Ekintza Ikastola (ikusi marrazkia).\nJoanes Karrera, 10 urte, Floreaga Salestar Ikastetxea (ikusi marrazkia).\nBeñat Elcuaz, 12 urte, San Ignacio Ikastetxea-Jesuitak (ikusi marrazkia).\nNatalia Herrero, 9 urte, The English School (ikusi marrazkia).\nAne Vélez, 12 urte, San Ignacio Ikastetxea-Jesuitak (ikusi marrazkia).\nJon Azurza, 10 urte, Santo Tomas Lizeoa (ikusi marrazkia).\nMarrazki finalistak abenduan zehar DVBUSen agertuko dira eta aldi berean DBUS eta San Martin Merkatuko web orrian argitaratuko dira. Dbusetik haurrek marrazkiak egiterakoan jarritako ilusioa eta sormena eskertu nahi dugu, bai eta guraso eta eskolen partehartzea ere.\nDonostia Kulturaren kolaborazioa dela eta, aurre-aukeratutako 200 marrazkiak ikusgai egongo dira abenduaren 20etik urtarrilaren 15era arte, Aiete Kultur Etxean (Aiete pasealekua 63).\nDatak: Abenduaren 20etik urtarrilaren 15era arte\nOrdutegia:Asteartetik igandera: 10:00etatik 14:00etara. (Itxita: abenduak 25; urtarrilak 1 eta 6)\n17 Abendua, 2016\nDbus-ek bigarren “perching” ekintza abiarazi du eta sasoiko haziak banatuko ditu berriro autobusetan\nSasoiko haziekin egindako lehen “perching” ekintzaren arrakastaren ondoren, banatutako 2.000 hazi poltsa agortu baitziren, Dbusek bigarren hazi banaketa abiarazi du Konpainiaren 130. urteurrenaren programazioaren barruan. Haziak flotako autobus hibridoetan banatuko dira, ingurumenarekin errespetutsuagoa den teknologia duten autobusak baitira.\nOraingo honetan, zerba barietate desberdinen haziak dira, eta autobusen heldulekuetan jarriko dira abenduaren 13, 14 eta 15ean, Dbuseko erabiltzaileek hartzeko. Urrian bezala, orduan ziazerben haziak banatu baitziren, jarduera hau Cristina Enea Fundazioarekin elkarlanean garatu da. Ekintzarekin asmoa da ingurumenarekiko errespetuaren eta bizimodu osasungarriaren balioaren garrantziaz sentsibilizatzea, hiriko baratzak bultzatuta.\nZerba haziak (Beta vulgaris), berez negukoak dira eta oso deigarriak dira, zerba kirtenek kolore askotarikoak direlako. Nekazaritza iraunkorretik datozen haziak dira, dituzten zigiluek egiaztatzen duten moduan: Ekoizpen Ekologikoko Euskadiko eta Europako zigiluak eta Euskadiko biobaserritar agroekologikoen zigilua. Hazi poltsa bakoitzarekin batera haziak nola landatu jakiteko jarraibideak datoz. Guztira 2.000 hazi poltsa banatuko dira, hiriko zonaldeetako autobus lineetan.\nEkintza honekin Dbusek agerian jartzen du garraio publikoaren erabilera eta bizimodu osasuntsuaren balioak bultzatuz ekologiarekin eta iraunkortasunarekin duen konpromisoa. Bere flota da Euskadiko flotarik ekologikoena eta gutxien kutsatzen duena, eta elektromugikortasunaren erreferente nagusietako bat da Espainian, izan ere, bere 12 metroko autobusen %25 ibilgailu elektriko-hibridoak dira eta 3 autobus %100 elektriko eta 20 autobus hibrido ditu.\nJarraipena sare sozialetan\nBigarren “perching” ekintza hau ere sare sozialetan jarraitu ahal izango da, #HiriBerdea hastagarekin, non erabiltzaileek landareen eboluzioa partekatu ahal izango baitute. Hil hauetan, erabiltzaileek lehen “perchingean” banatu ziren ziazerba hazien argazkiak argitaratzen joan dira, nola joan diren poliki-poliki aldatzen ikusteko.


Osasun publikoa aurrera!! – Hala Bedi\nHala Bedi > Opinions > matiiturralde > Osasun publikoa aurrera!!\nOsasun publikoa aurrera!!\nPasa den larunbatean, Gasteizen manifestazio potente bat egin zen. “Osasuna eta askatasuna” lemapean, hainbat kolektibo elkartu ziren pandemiaren estrategiaren aurreran aldaketak eskatzeko eta, aldi berean, zientzian oinarrituriko azalpenak aldarrikatzeko. Oso bitxia izan zen komunikabideen isiltasuna ekimen honen inguruan, baina, era berean, isiltasun hori bizi dugun momentuko adierazle oso ona da.\nPandemiaren inguruan, birusaren aparte, gauza asko mugitzen ari dira eta, agian, interes ilun gehiegi…\nAlde batetik, Bigfarmaren ahalmenak munduko merkatua hankaz gora jarri du, kontrolik gabe, inolako erregulaziorik gabe.\nBeste aldetik, politikarien legitimitatearen lehia nabaria da, eta azaleko ezberdintasun batzuk agertu badira ere, sakonean ikararen gatibu bezela agertu dira. Eta, aldi berean, herritarrei eskubideak murrizteko prest agertu dira, inolako konplexurik gabe. Azkenik, nabarmentzekoa da komunikabideak bersio ofizilarekin bat egin dutela, ahobatez, pandemiaren denbora osoan.\nNire ustez, azken osagai hau izan da harrigarriena, hots, komunikabideen ahobatekotasuna. Eskuma zein ezkerreko medioetan, batasun informatibo erabatekoa inposatu da, eta, gainera, medio alternatiboetan zeuden bestelako iritziak zensuratu egin dira, egia ofizialaren izenean. Benetan, garai kezkagarriak.\nGiro honetan, bihar, larunbatez, Gasteizen beste plataforma batek manifestazio baterako deia egin du, berriro.\nHerritar talde batek bere inguruko errealitatea aztertu du eta konturatu dira esparru publikoko politikak arrisku larrian daudela, benetan eta epe motzean. Horregatik borrokarako deia egiten dute, Osasun publikoa defendatzeko. Hunkigarria da herritar mugimenduen espiritu kritikoa oraindik bizirik jarraitzea eta horrelako mobilizazioa antolatzea, kaleak berreskuratzeko asmoz.\nNeuk ere manifestazioan parte hartzera animatzen zaituztet, eta, horretarako, komunikabidetan agertzen ez diren elementu esanguratsu batzuk zuekin konpartituko ditut:\nOsasun publikoaren egoera pandemiko ondorioz, azken urte honetan aseguru pribatuak ehuneko 25ª haunditu dira.\nPandemia baino lehen, osasun publikoa bazegoen krisian: lehen arretak azken hamarkadan galdu ditu bere eginkizunak eta ospitaletako apendizea bihurtu da, eredu gerenzialistari jarraituta. Hau da, pertsonen osasuna negoziorako oportunitate bezala ulertzen da, eta hortarako langileen lan-zama haunditzen dute, produktibitatea igotzeko. Bidean gaixoak, prebentzioa eta zainketa duina bertan behera geratu dira.\nEta bukatzeko zenbaki gordin batzuk eta aipu bat:\nEuskadin pandemian Covid-ek hil dituen 10etatik 3, zahar-egoitzetako erabiltzaileak izan dira.\nOrokorrean hilkortasuna ehuneko 0,15koa izan bada ere, zahar-etxeetan %5,6koa izan da.\nGaur egun Elkarte Autonomoan dauden zahar-egoitzetako %65a pribatuak dira.\nNoam Chomskyk dio:\n“Hau da pribatizazioaren teknika: aurrekontuak murriztu eta horrela garatuko da gauzak gaizki funzionatuko direla; ondorioz jendea haserretuko da, eta orduan badago aitzakia dirua kapital pribatura pasatzeko”\nEstrategia kriminal honen aurka bihar manifan elkar ikusiko dugu.\nMati Iturralde: Osasun publikoa aurrera!!\n← Kontuz! Que llega el lobby queer!!!\nMujeres de Greenham Common 1981 y mujeres de Euskal Herria 2021 →\nSuscribe to Mati Iturralde's Opinions


Obesitatearen aurkako borrokan, janari lasterreko kateak berriro onartzea espero dute | Consumer\nObesitatearen aurkako borrokan, janari lasterreko kateak berriro onartzea espero dute\nBurger King-ek esan du Osasunarekin hitz egiteko eta lankidetzan aritzeko prest dagoela.\nBerrezartze Kate Modernoen Espainiako Federazioa (FEHRCAREM) Elikagaien Segurtasunerako Espainiako Agentziarekin (AESA) bilduko da gaur, eta bilera horretan enpresa horiek obesitatearen aurka borrokatzeko hitzarmena haustea berriro aztertzea espero du. Burger King-ek, berriz, akordioa etetea eragin duen nagusiak, Osasun eta Kontsumo Ministerioarekin hitz egiteko eta lankidetzan aritzeko prest agertu da.\nJuan Ignacio Díaz FEHRCAREMeko idazkari nagusiak espero du gaurko bilerak balio izatea egoera NAOS estrategiaren alde bideratzeko. Diazek behin eta berriz esan du bere erakundeak azken bi urteetan defendatu duela obesitatearen aurkako ekimen hau. Ildo horretatik, Burger King-i dagokionez, “gure enpresa elkartuetako batek bete ez duen kasu bakarra izan da”.\nHanburgesa erraldoien aldeko eztabaida sortu zenetik, FEHRCAREMek “harreman iraunkorrak izan ditu Administrazioarekin eta Burger King-ekin arazoa konpontzen saiatzeko”, azaldu du Díazek, eta “XXL” kanpaina abenduaren 3an bertan behera utzi zela gogorarazi du. Hala ere, hanburgesategi-kateak errazio handiak sustatzen jarraitzen du, hala nola “Doble Whopper”, CONSUMER eroski-k egiaztatu duenez.\nBurger King, berriz, prest agertu da Osasun Sailarekin hitz egiteko obesitatearen prebentzioarekin zerikusia duen orotan, eta azpimarratu du “beti egiten duela lan”, “dieta desegokiak eragindako gaixotasunen arriskuak murrizteko” eta “herritarren osasunari mesede egingo dion elikadura askotarikoa eta orekatua sustatzeko”.\nestrategia lucha-eu obesidad-eu


PROFEZIA 6, LEHENENGO NEGAR, GERO HASERRETU EGITEN NAIZ\nLEHENENGO NEGAR, GERO HASERRETU EGITEN NAIZ\nEMANA PROFETA SHERRIE ELIYAHURI 1997KO MAIATZAREN 12AN\nJasota 1997ko maiatzaren 12an “Sherrie Eliyahurengandik”, mezu batetik 1997ko maiatzaren 12an 01:15:00 EDT, KT Jeromek idazten du: harro nago zu bezalako kristauez ausartzen direnak egia esatera pertsekuzio edota maiseatzaileen aurrean.\nEz dakizu zenbat behar dudan zuri hitz horiek esaten entzutea. Pasa den gauean, hainbesterainoko amorruaz eraso ninduten eta hirugarren aldia da aste batean eta YAHUSHUARI zerbitzatzen ari ei diren fededunen partez dator. Pasa den gauean, aitortzen dizut negar egin nuela eraso egina bainintzen eta fedegabea deitua izan nintzen nire gaitasunagatik, nire argazkiagatik, ile luze eta beilegia eta makillaje daramadalako. Hainbesteraino zauritu ninduen! Eta negar egin nuen eta YAHUSHUAK ez zuen ezer esan NI lasaitzeko. Horrek okerrago sentitu arazi ninduen.\nOrduan, esan nuenean: YAHUSHUA, ez al zaizu axola ni sufritzeaz? Nik besterik ez dut nahi herriarentzat bedeinkazioa izatea baino. Zergatik erasotzen naute horrela? Zergatik zaude isilik? Ez dakit zergatik ari naizen ZURI hau esaten. Ez nuen uste hau esango nizukeenik, hain uzkur bainago. Bitxiki, gantzudura nabaritzen dut nigana etortzen hitz hauek esateko, gelditu eta RUACH ha KODESHEAN (Espiritu Santuan) berba egiteko.\nYAHUSHUAK (Jesusek) nire espirituari mintzatu zen esanez:\nBai, axola zait, eta hitz egiten ez dudan arrazoia da, NI zurekin negarrez nabilelako. Zeren eta NIK NIRE herrira bidaltzen zaitut bedeinkazioa izan zaitezen eta banaka batzuk madarikazioa bezala tratatu zizuten. Baina NI, YAHUSHUA, bedeinkazioa bezala bidalia izan nintzen, eta zenbatek madarikazioa bezala tratatzen naute! NIK negar egiten dut zurekin eta zuregatik, eta hori baino ulermen gehiago daukatenen alde, hala ere, NIRE mezulari gantzudunei ukitu egiten diete nahiz eta oharturik izan. NIK negar egiten dut, NIRE haurrak NIRE Izenaz deitzen direnak, elkarri egiten dizkietenagatik: diruzalekeria, inbidia, mesfidantza, akusazioak, maitasunik eza eta gorrotoa. Gezurrak esaten dizkiete batak besteari eta NIRE Izena ipintzen dute gezurrean, NIK hitz egingo izan banitu. NIK negar egiten dut, NIRE bihotza apurtzen baita, heldugabetasun ugari baitago, kristau helduen artean ere.\nProfetak bakarrik egon dira luzaroan. Haiek arbuiatuak izan dira askotan. Orain haiek ez dakite nola mesprezatu eta isolatu bata bestearengandik baino ez, nahiz eta NIRE asmoa azkeneko garai hauetan, zuek guztiek NIRE Izenean elkar bildu zaitezen, orokorrean ados. Azkeneko egun hauetan, iskanbila eta liskarrak gelditu behar dituzte. Zuek, NIRE Apostolu, Profeta, Irakasle, Ebanjelista eta Artzainak orokorrean ados egon behar zarete. Zuek NIRE bukaerako garaiko gudarostea zarete. Ministerio boskoitz guztiak, isolamendua utzi eta elkar bildu behar duzue NIRE maitasunean. Elkarri zauri hilkorrak espirituetan eragiteari utzi behar dizkiozue. Elkarri zauri hilkorrak espirituetan eragiteari utzi behar dizkiozue eta elkarri eragindako zauriak bendatzen hasi behar zarete. NIK zuek guztiengatik negar egiten dut, zuetariko denak zaurituak izan zaretelako NIRE Espiritukoa ei den norbaiten partez. Bai, zuek, gehiengoa izan du eta bitxia da esaten baduzu etsaiak ez dizula atzipetu, ardia bezala mozorrotua datorrena, baina otsoa dena NIRE artaldea iruntzeko jo eta ke dabilena. Baina ezin duzue elkar irensten jarraitu. NIK ez dut onartuko.\nBerriro NIRE zerbitzariaren bitartez berba egiten dut ez nagoela negarrez Ebanjelioaren etsaiei zer gertatuko zaielako, baizik eta zuengatik, ENE haurrak, negarrez nabil. Zuen arteko harremana ez dator NIRE Espiritu maitekorrengandik inola ere ez. Ez al dago NIRE Hitzean: “honela ezagutuko duzue, elkarrenganako maitasunagatik”? konturatzen al zarete zuengana datorren etsaia dela eta gauza gaizto horiek esaten dizkizuela? NIRE gudariak haien artean liskarretan ibil daitezen eragozteko eta ez elkartzeko etsaiaren kontra borrokatzeko, baizik eta haiek bakarrik egin dezaketela ustez. Ez al du NIRE Hitzak esaten: “NI milari ihesi arazten diet”? Zenbat demonio gehiago iheska jarriko dira elkar biltzen bazarete eta ez batzuek besteen kontra? Honek erdibitu zuen Gedeonen gudari multzoa, haienganako zituzten liskarrak. Honek gudari multzo ugari erdibitzen duena da. Zuek NI NAIZEN Gudari Multzo Handian zarete. Zuek zarete azkeneko garaiko batailoia NIK hautatu dudana. Bai, etsaiak atzipetu egin dizue. GAINDITU EZAZUE!\nNIRI Judas traditu egin zidan. Denak Judas bezala tratatzen ditut? Ez. NIRI Pedro ukatu egin zidan. Ukatzen al zaituztet? Ez. Utziozue horri behingoz! Beste behin ere, NIK erabakitzen dut aitortu eta esatea azkena bistan dagoela, zein hurbil NIRE etorrera dagoen ikusteaz bakarrik! Edozer gauza egitera deituak izan zaretena, egizue oraintxe bertan, NIK ekipatu dizkizuenarekin. Gaitasunak espiritualak itxita daude zuen barnean, zuek ez dituzuenak ezagutzen. Gaitasunak bata besteari piztu behar dizkiozue, eta ez elkarrenganako liskarra piztu. Ez zaudete NIRE alde borrokatzen, NIRE kontra zabiltzate. NIRE alde ez bazabiltzate, NIRE kontra zabiltzate. Itxuragatik utziozue elkar epaitzen. Zenbat aldiz errepikatu behar naiz? Zergatik ez zaudete adi? Zergatik uste duzue hobea zaretela azalaren koloreagatik edo arraza, arropa edo itxuragatik?\nEz al duzue oraindik ulertzen? Zenbat denbora borrokatu behar dut zuekin? Etsaiak erdibitzen dizue, NIK zuei elkartu ahal izan baino lehenago. Baina ez uste ezinbestekoa zarenik, NIK beste gerlari batzuek ipiniko baititut zure lekuan. Hau da zuen azkeneko aukera. DAMU ZAITEZTE! Zuek guztiek ez daukazue gaitasun berdinak. Gaitasun bereziak hautaturiko gutxi batzuei eman dizkiet. Ez ukitu NIRE aukeratuak. Ez egin kalterik NIRE Profetei. Bai, epaitu hitz egiten dena. Hitz Santuarekin bat al dator? Bere testuinguruan dago edo testuingurutik kanpo? Zuk jakingo duzu. Baina utziozue NIRE Profetei isilarazteari. Utziozue NIRE Apostoluei isilarazteari. Utziozue esateari lur jota geratuko direla, lan handiegia delako eta haiek ez omen daude YAHUVEHRI edo YAHUSHUARI entzuten. Utziozue NI kaxa barruen ipintzeari. Ez al naiz ezinezkoaren Jainkoa? Ba al dago zerbait zailegia NIRETZAT?\nZergatik ba pentsarazten diezue porrot egingo dutela, NIK haiei esan dietenean arrakasta izango dutela? Utziozue kemena eman beharrean horiei adoregabetzeari. Ez al da nahiko gogorra haien lana? Ez al dute nahiko tratu txar hartzen etsaiarengandik? Etorri al behar du maitekor, mantentzaile eta laguntzaile izan beharko zuketengandik eta haren arrakastaren alde otoitz egiten dutenengandik? Ez al naiz NI haien fedearen iturburu eta betetzaile, zuen fedearena? NIK esango banizueke zerbait egin dezazuen, nahiz eta besteek esan ezinezkoa dela, horrela dakizuenean NIK hitz egin dudala. Behin ere, NIK hartu nuen mandoa zerbitzari honena, gantzutu egin nuen hitz egin dezan NIK hitz egin dezala nahi nuena. Hura NIRE bozeramailea da. NIK baimendu nuen hura zauritua izatea, honela hitz hauek berba egin ditzan. Gogoratu: ez al dut esaten: “gero eta gantzudura gehiago, harik eta pertsekuzio handiago? Baina pertsekuzioa ez dator NIREGANDIK, baizik eta etsaiarengandik zuek adoregabetzeko asmotan dabilena. Pertsekuzioa NIRE zerbitzariek beraiengandik elkar dator hain zuzen ere.\nGogor epaitzen hasiko naiz, epaiketa YAHUVEHREN etxean hasten baita eta NIK ohartu dizuet beste behin. NIK ordenatu eta deitu ditudan horiek kentzeko zorian nago, NIK ordenatu ditudanei suntsitu nahian baitabiltza. Eta jakinaren gainean, aldez aurretik pentsaturik eta azpikeriaz bihotzetan (nahiz eta zalantzarik ez izan NIRE partez hitz egiten dutela) haren hondamendia bilatu dute. Alderantziz, NIK diot: “hondamendia haien barnera helduko da”. Haiengana itzuliko da. Ohartuak izan zarete. Lehenengo negar, gero haserretu egiten naiz. Baina ez duzue nahiko ikusterik zuen Komandante Gorena suminduta. Sinets nazazue. NI behin bildotsa munduarentzat eskainia izan nintzen soilik. NI ez naiz gehiago bildots leun eta apal hura, baizik eta Juda leinuko lehoi bezala nator. NIRE eliza orban eta tximurrik gabe prestatu behar dut … Edozelako atzerakuntzarik gelditu behar du.\nEgizue dakizuena egiten eta egizue azkar. Ofenditu diezuenei laztandu. Ez itzazue opari eta eskaintzarik ekarri NIRE begi bistan zuetariko askok egin duzuen gaiztakeriagatik damutu arte. Damutu NIRE aurrean eta damutu zuen neba-arrebaren aurrean, zuen YAHUSHUA ha MASHIACHREN adiskide gerlarien aurrean. Ohartuak izan zarete. Ez gero errepikatzera behartu. “Maite ezazue elkar”, honez frogatzen duzue NI maite nauzuela eta frogatzen duzue maite nauzuela eta zerbitzatzen didazuela beste edozeren gainetik. Ez deitu Jauna NIRI obeditzen ez bazabiltzate, ez esan maite nauzuenik, NIRI obeditzen ez bazabiltzate. Zeren eta Jauna, ugazaba, agintaria, eta, nola deitu nazakezue Jauna, NIRI obeditzen ez bazabiltzate? Maite ezazue elkar. Hau da NIRE agindua zuetako bakoitzarentzat.\nSegi elkarrekin eta borrokatu Santutasunaren alde. Eutsi elkarrekin eta borrokatu santutasun gabezia NIRE boterean, NIRE Berban, NIRE Izenean, NIRE gantzudurapean, NIRE Odolaren bitartez, izango zarete konkistatzaileak baino gehiago YAHUSHUA ha MASHIACHREN bitartez, zuen Jabea. Baina batu behar zarete. Inolako fededun ez da katea, kate-maila soilik urrezko kate batean. Batzuek kate-maila handiagoak beste batzuek baino, baina hala ere elkarrenganako premia duzue kate honetan, lotuko duena maltzurra (satanas) eta bota Suzko Aintziraren barrura bere ezarritako denboran. Gogoratu, NI zuen alde nago. Zeru guztiak NIRE aginduaren menpe dago. Ez duzue hutsik egingo, bakarrik erabakitzen baduzue ez entzutea berba hauek NIK hitz egin ditudanak egun honetan. Baina orduan ere, NIK ez dut hutsik egingo. Zeren NI ez naiz hutsik egin lezakeen Jainkoa, NIK bakarrik altxatuko ditut azkeneko tropa gehiago zuen ordezko. Ez duzue huts egingo betetzen badituzue berba hauek egun honetan esandakoak, NIRE zerbitzariaren bitartez, Sherrie Eliyahu, 1997ko maiatzaren 12an.\nBelarri espiritualak dituztenak entzuteko entzungo dute, beste guztiak gor jarraituko dute. Honela mintzatua izan zen eta grabatua egun honetan. Bedeinkazioak edo madarikazioak etorriko zaizkizue zuen bidera, egun honetan zer egiten duzuen arabera Profezia honekin. Damutu gaur, ENE haurrak, beranduegi izan aurretik.\nEmana Profeta Sherrie Eliyahuri 1997ko maiatzaren 12an.\nKelly, zu zara lehena hau hartzeko. Zuk obeditu zenuelako RUACH ha KODESHI eta idatzi egin zenidan eta bedeinkatu eta laztandu, nahiz eta ez jakin kontsolamenduen premian nengoela. Hau da seigarren profezia oraingoa RUACH ha KODESHEK idatzi duena nire bitartez 1996ko abenduaren 31garren egunetik. Profezia guztiak aurki ditzakezu nire web orrialdean YAHUSHUARENTZAT:\nAlpha & Omega Almighty Wind Holy Ghost Fire Church (Hasiera eta Amaiera Haize Ahalguztiduna Espiritu Santuaren Suaren Eliza)\nMesedez, irakurri hau eta esadazu RUACH ha KODESHEN ahotza entzuten baduzu honen bitartez. Ni hain harriturik nago. Ni barautzen egon nintzen 9tik 11raino, eta agian, hori dela eta, mezu hau sortu zen. Ez dakit … Eskerrik asko ahal bezain pronto erantzuteagatik, eta mesedez, YAHUSHUA, zure herriak entzun ditzala argi eta garbi zure Hitzak eta ez nireak. Honako hau benetan ZEU bazara, gantzudura ahaltsua Kellyk izan dadila lehenengoa sentitzen duena. Bedeinkatu bihotz maitagarri honi zure ahotsa entzun zuena, kemenezko hitz bat idatzi zenidana nahiz eta ni ez ezagutu, baina obeditu egin zuen, beraz, gantzudura gertatu ahal izan zen.\nBedeinkatu era ahaltsuan eta otoitz egiten dut nahita elkar zauritu direnak, elkar adoregabetzen, jendaurrean damu daitezen ZURE aurrean eta elkarren aurrean. Zure Izenean, YAHUSHUA, eskatzen dut. Nik barkatzen diet gehiagorik gabe niri eraso zidatenak amorruaz, eta bozkarioa deritzot zerbait ona atera bada hortik. Onerako bideratzen dira gauza guztiak YAHUVEH maite duten horientzat eta haren asmoetan arabera deituak direnak. Maite zaitut, YAHUSHUA! Maite zaitut, Kelly kutuna, YAHUSHUARI obeditzeagatik. Zure korreoa dagoen moduan mantentzea nahi dut, besteak ikus dezaten hau ez dela planifikatua. Erabili ahal dut dagoen moduan? Mesedez, ez izan lotsarik YAHUVEHK erabili zaitu eta nire barnean gaitasunak suspertzeko. YAHUSHUAK bedeinkatuko zaitu boteretsuki zuk zerbitzari honi bedeinkatu diozulako gaueko 3:35 ordu txikitan.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Europako Olatu Berria 2010: Old School Funky Family garaile\nAlbisteak2010eko Apirilaren 8aEuropako Olatu Berria 2010: Old School Funky Family garaileMugaz Gaindiko Lankidetzarako elkarteak antolaturiko lehiaketak mugaren bi aldetan dagoen kultura dinamismoa eta aniztasuna eta elkarren arteko harremana ekarri nahi izan ditu gogora.\nFinalera iritsi ziren 3 taldeen lana ikusteko eta entzuteko, Old School Funky Family (Baiona), Sabur (Donostia) eta Gloriadays (Pau), txiki gelditu zen. Hiru orduz musikaz bali egin eta gero Mathieu Vivier (Scène Nationale Bayonne Sud-Aquitaineko Harreman Publikoetako arduraduna), Leire Orellak eta Santxo Leizaolak (Donostiako udaleko ordezkariak) eta Patxi Dutournierrek (Euskal Herria Zuzenean Jaialdiko programazio arduraduna), osatzen zuten epaimahaiak euren erabakia hartu behar izan zuten. Gauza zaila ikusitako maila eta gero!\nMugaz Gaindiko Lankidetzarako Elkarteak jailadi hau posible egin duten lagun eta babesle guztiei euren lana eta babesa eskertu nahi die eta hurrengo urtetan ekimen honekin jarraitzeko konpromisoa adierazi dute.\nOld School Funky Family taldearen musika Itzuli


Ana Bella, Ana Bella Fundazioaren sortzailea: "Adore gehiago behar da zu hiltzen ari denarekin gauero lo egiteko, salatu eta bizitza duin bat hasteko baino" | Aldizkaria | EROSKI CONSUMER\nAna Bella, Ana Bella Fundazioaren sortzailea: "Adore gehiago behar da zu hiltzen ari denarekin gauero lo egiteko, salatu eta bizitza duin bat hasteko baino"\nHunkigarria da Ana Bellari entzutea. Hitzik gabe uzten zaitu, hark bereganatzen ditu-eta guzti-guztiak hainbeste eta hainbeste emakumek pairatzen dutenari buruz ari denean: hamarretik bat bortizkeria matxistaren biktima da. Gogoeta egin eta ongi neurtzen ditu erantzunak, baina sentitzen duen bezala mintzatzen da, eta bihotzeraino heltzen. Berera eta zurera. Bizitzako 11 urte kendu dizkio bortizkeria matxistak, baina ez du nahi pena senti dezagun harengatik. Baikorra da. Bai, lor daiteke egoera horretatik ateratzea. Indarra eta adorea bildu behar da salatu eta bizitza salbatzeko. Berak egin zuen, eta Ana Bella Fundazioa sortu zuen, non emakumeak prestatzen dituzten eta beren ahalmenen jabe egiten laguntzen dieten, biktimaren gizarte-irudia albo batera utzi eta bizirik irauteko gai izan denaren irudia indartzeko. Halakoxeak baitira: "Oso indartsuak eta saiatuak gara". Eta zer dio gizonez? "Bortizkeria matxistaren aurka ari gara, ez gizonen aurka".\nEmakumeak hori egitera animatzeko erabili den modua tratu txarren ondorioak erakustean oinarritu delako: emakumeak ubeldurekin, orbanekin, hilda... Tratu txarrak ematen badizkizute eta irudi horiek ikusten badituzu, ez duzu salaketarik jartzen, uste duzulako zuk ere horrela bukatuko duzula: hilda edo beldurrez hilda.


Alavés VS Athletic Club 2020-2-23 | Athletic Clubeko Webgune Ofiziala\nHasieraTaldeakAthletic ClubAlavés VS Athletic Club\nAlavés2 : 1 Athletic Club\n2020-2-23 - 14:00\nEmaitza krudela Alavesen aurka\nRodrigo Elyk azken minutuan sartutako golak Raul Garciaren hasierako gola irauli eta Gasteizen utzi du derbia\n2020ko ots. 23a\nAthleticek 2-1 galdu du Mendizorrotzan, Rodrigo Elyk azken minutuan sartutako gol batekin. Amaiera bidegabea eta krudela izan da partidaren fase askotan nagusi izan den taldearentzat. Izan ere, zuri-gorriak aurretik izan dira entsegatutako jokaldi baten ondoren Raul Garciak gola sartu baitu.\nEz zuen ematen partidak horrela bukatuko zuenik, lehoiak eszenaratze handi batekin hasi baitira Mendizorrotzan. 6. minutuan Pachecok geldiketa ederra egin dio Williamsi, Muniainen eta Yuriren arteko lotura on baten ondoren buruz errematatu baitu aurrelariak.\nAlavesek kontraerasoa baino ez du arriskua sortu. Eta lehoiek Gasteizko taldearen irteerak zaindu behar zituzten. Lehoiek sartu dute lehena, Vesgak ez baina Raulek ezkerrarekin errematatu duen entsegatutako jokaldi batean. Zuri-gorriak behin eta berriz azaltzen ziren Alavesen area inguruan, Muniainen bidez gehienetan.\nYerayk Aleix Vidali egindako penaltia iritsi da ondoren, Lucas Perezek gol bihurtu duena. Eta baita partidako jokaldi polemikoena ere, Williams aurkariaren ate aldera ihes egiten ari zela, eta, Ximo Navarroren sarrera ikusita, epaileak txartel horia bakarrik erakutsi duenean.\nBigarren zatian, nagusi izaten jarraitu du Athleticek, nahiz eta pixkanaka goian nekeak min egin dion. Lucas Perezek langara bidali du jaurtiketa bat 90. minutuan eta Rodrigo Elyk garaipenaren gola egin du luzapenean.


Espainia Tsunami Demokratikoa ikertzen hasiko da | Mundua | Berria\nTsunami Demokratikoak iragarri du gaur beste "erronka" bat izango dutela, eta buruzagi espetxeratuek mobilizaziora deitu dute agiri batean (irakurri euskaraz). 131 lagun zauritu zituzten atzo Espainiako eta Kataluniako poliziek. Espainiako Gobernuak jakinarazi du ikertu egingo duela nor dagoen ekinaldiaren atzean, eta manifestazio eskubideak "mugak" dituela esan du.\nKataluniako buruzagi independentisten kontrako bederatzi eta hamahiru urte bitarteko espetxe zigorra ezagutu berritan, milaka herritar atera ziren atzo kalera protestatzera. Lehen protesta eguna izan zen, eta ez da azkena izango. Duela egun gutxi arte ezezaguna zen plataforma batek hartu zuen atzo protesten lema, eta, gauean iragarri zuenez, gaur ere gauza bera egingo du. "Har dezagun atseden bihar berriro kalera itzultzeko. Eta datorrenean. Eta hurrengoan. Tsunami demokratikoa hasi besterik ez da egin", adierazi zuen egitasmo horrek sare sozialetan.\nEspetxean dauden buruzagi independentistek ere mobilizaziora deitu dute El Nacional.cat hedabide digitalean argitaratu duten idatzi batean (hemen, euskaraz). Gaur goizean, zenbait trenbide itxita zeuden, eta, Gironan, AHTarena itxita egon da 11:00ak arte atzoko mozketaren ondorioz. Lluis Companys Kataluniako presidente zenaren fusilatzearen 79. urteurrena da gaur, gainera eta Montjuiceko hilerrian lore eskaintza egin dio Generalitateak.\nBeste protesta egun bat izango da gaurkoa, beraz, eta litekeena da atzo bezala istiluak egotea. Albiste agentziek gaur emandako datuen arabera, 131 pertsona zauritu zituzten Espainiako Poliziak eta Kataluniako mossoek. Protesta baketsuak izan arren, tarteka gogor egin zuten manifestarien kontra, eta sare sozialetan zabaldu diren irudiek 2017ko urriaren 1eko erreferendumean bizitakoa ekarri dute gogora. Zauritu gehienak Bartzelonako aireportuan izandako istiluetan zauritu zituzten poliziek: 115.\n138 lagun horietatik 24 ospitalera eraman behar izan zituzten larrialdi zerbitzuek; horietako bat, 22 urteko gazte bat, larri ospitaleratu zuten Bellvitgeko Ospitalean (Bartzelona), eta begi baten ikusmena galtzeko arriskua du; ebakuntza egin diote goizean. Beste batek barrabil bat galdu du Espainiako Poliziaren oldarraldiaren ondorioz. Aireportutik kanpoko gainontzeko zaurituak Bartzelona hirian —zazpi zauritu eta horietako bat ospitalean—, Maçanet de la Selvan —lau zauritu—, Lleidan —hiru zauritu eta horietako bi ospitalean— eta Reusen —zauritu bat— izan ziren.\nTsunami Demokratikoa ekinaldiak gaitzetsi egin du gomazko piloten erabilera. Gogoratu behar da, gainera, Katalunian debekatuta daudela. Edozein kasutan, gomazko pilotez gain, atzoko irudietan ikus daiteke poliziek nola jotzen dituzten borrarekin bizkarrez zutik ezer egiten ari ez den bat eta lurrean eserita dagoen beste bat, eta nola egiten dioten tiro foam jaurtigailuekin oinez doan beste bati. Tsunami Demokratikoa ekinaldiak bultzatuta, herritarrek Bartzelonako aireportua itxi zuten, eta 67 hegaldi bertan behera geratu ziren. Gauean, ekinaldia amaitutzat eman zuen, eta aireportura oinez joandako milaka lagunak etxera itzuli ziren.\nTentsioa aireportutik Bartzelonako Via Laietana kalera pasatu zen gauean. Milaka herritarrek kalea itxi zuten Espainiako Poliziak bere egoitza duen tokian, eta poliziak han ere oldartu zitzaizkien. Gero, dozenaka batzuek Gran Via itxi dute, Girona kalearekin gurutzatzen den tokian. Mossoek horien aurka egin dute, eta 01:00ak inguruan ireki dute kalea.\nGaurko beste "erronka" bat iragarri dute, eta, orain arte Telegram bidez nabarmendu bada ere, jakinarazi du aurrerantzean Android sakelekoetarako egindako aplikazio baten bidez koordinatuko dituela protestak. "Helburu zehatzak izango dituzten ekintza koordinatu eta antolatuen garaia da. Helburua betetzat jotzen duenean emango ditu amaitutzat ekintza hauek Tsunamiak".\nDagoeneko iragarri dutena ostiralerako greba deialdia eta manifestazioa dira. Eskubide eta askatasunen alde, greba orokorra lelopean egingo dute martxa, eta 17:00etan abiatuko da, Bartzelona erdigunetik. Sindikatuek grebarako deialdia arrazoitzeko eman duten argudioetako bat izan da 1.200 euroko gutxieneko soldata aldarrikatzearena. Izan ere, Espainian lan arrazoiengatik soilik antolatu daitezke grebak.\nEspainiako Gobernuak jada adierazi du ikertu egingo duela nor dagoen Tsunami Demokratikoaren atzean. "Inteligentzia zerbitzu eraginkorrak dauzkagu, eta jakingo dugu nor dagoen mugimendu horien atzean", esan du Fernando Grande-Marlaska Barne ministroak. Ministroak elkartasuna adierazi die atzo Bartzelonan euren hegaldia hartu ezin izan zutenei, eta beretzat "agerikoa da poliziaren proportzionaltasuna" indarraren erabileran. Esan du badaudela polizia zaurituak, eta irudiek "dena" esaten dutela.\nJose Luis Abalos Espainiako Sustapen arduradunak mugak jarri dizkio manifestatzeko eskubideari. "Ez da eskubide absolutu bat, beste eskubide bat edo bide judiziala zanpatu dezakeena", adierazi du. Gainera, adierazi du aireportua ixtea larria izan zela, ez dela gauza bera hori eta errepide bat ixtea. Haren hitzetan, desobedientzia zibilaren erabilera okerra ari dira egiten Katalunian, "errealitateari iruzur egin eta beste egoera batzuk estaltzeko".\nPep Guardiola futbol entrenatzaileak, berriz, atzo BBCren bidez zabaldu zen bideo batean salatu zuen disidentzia lege antiterroristekin zigortzen dela Espainian. Eskubide urraketa salatu zuen, eta ohartarazi orobat urratu direla adierazpen askatasuna, epaiketa justu baterako eskubidea, manifestatzekoa eta biltzekoa. "Onartezina da XXI. mendeko Europan".\nEspetxeratuek gaur argitaratu duten idatzia, euskaraz\n200dik gora bilkura izan dira Euskal Herrian\nEpaia: demokrazia zer den ebazten


Innobideak Prestakuntza: Zaintza lehiakorra, berrikuntzarako prozesu gakoa.**ATZERATUA** - Agenda SPRI\nEkitaldiak Berrikuntza Innobideak Prestakuntza: Zaintza lehiakorra, berrikuntzarako prozesu gakoa.**ATZERATUA**\nInnobideak Prestakuntza: Zaintza lehiakorra, berrikuntzarako prozesu gakoa.**ATZERATUA**\n2020ko maiatzaren 14an 09:00etatik 14:00etara\nAgertoki zurrunbilotsuetan berrikuntzak egiteak ingurune lehiakorra zaintzea, aukerak identifikatzea eta azkar erantzutea eskatzen du. Hori lortzeko, zaintza lehiakorrerako prozesu sistematiko eta proaktiboa egituratu eta ezarri behar da, ikuspegi estrategikoarekin, inplikatutako pertsonen talde bizkorretan oinarrituta. Eusko Jaurlaritzaren helburua euskal enpresetan berrikuntza-estrategia indartzea da, eta, alde horretatik, SPRI eta EUSKALIT arlo horretan laguntza eskaintzeko ekimenetan ari dira lanean. Innobideak-prestakuntza programaren barruan, ezinbesteko modutzat jotzen den modulu bat diseinatu da, enpresek beren estrategia ezarri eta kudeatzeko prozesuari nola heldu hausnar dezaten.\nJardunaldi honetan, zaintza lehiakorrari buruzko hausnarketa-prozesua kudeatzeko zenbait ideia emango dira.\nEstrategia eta informazio estrategikoa.\nSistematizatzea eta zainketa lehiakorra kudeatzea.\nNafarroako Unibertsitateko Ingeniari Industriala. Bartzelonako Unibertsitatean Espainia eta Europar Patenteetan gradu-ondoa. Aenor-eko GT6/CTN166 kide. Sistema, zaintza-sareak eta adimen estrategikoen ezarpen eta automatizazioan espezializatua. CDE Inteligencia Competitiva-ko gerentea. Gaur egun Hontza plataforma garatzen kode irekian eta GPL lizentzian.


Iñaki Iturrioz – Irungo Udaleko Kirol Ekintzen arduraduna – Irunero\nPosted on 2014(e)ko maiatzak 27 by Irunero\n“Agente publikoak eta pribatuak bide beretik joatea ezinbestekoa da gure eragina sakonagoa izateko”\nIrun Sasoian foroaren bigarren edizioa antolatu da aurten Ficoban. Jarduera fisikoa sustatzea eta pertsonak aktibatzea helburu duen topaketa honetan erakunde publikoko eta pribatuetako agenteak bildu dira. Foro honi eta gure hirian antolatutako kirol ekimenei buruz mintzatzeko aukera izan dugu Iñaki Iturrioz Irungo Udaleko Kirol Ekintzen arduradunarekin.\n– Irun Sasoian foroaren bigarren edizioa izan da aurtengoa. Zeintzuk dira topaketa honen helburu nagusiak?\nErakunde publikoek sustatzen ditugun politikak partekatzea eta erakundeen arteko lana sustatzea dira gure erronka nagusiak; izan ere, elkarlan honetatik ideia, proiektu eta ekintza oso interesgarriak atera ohi dira.\n– Kontaiguzu: zeintzuk dira forotik ateratako proiektu azpimagarrienak?\nIkas Sasoi programa, adibidez, bertatik atera da. 12-16 urte bitarteko neska-mutilei zuzenduta dago eta gaztetxoek jarduera fisikoa praktikatzeko 23 ekimen jarri dira abian. Agente pribatuekin egindako elkarlanari esker, Irunen dagoen kirol eskaintza postaz bidali diegu etxera. Agente publikoak eta pribatuak bide beretik joatea ezinbestekoa da, gure eragina sakonagoa izateko.\n– Irundarrak kirolariak al gara?\nDatuen arabera, gaur egun, 3.000 irundar kiroldegietako ikastaroetan izena emanda daude. Datu horri gimnasioetara maiz joaten diren bazkideen datuak eta beren kabuz kirola egiten dutenenak gehitu behar dizkiogu. Bestalde, korrika egiten duten emakume gero eta gehiago dago. Hala ere, emakumeengan jarduera fisikoa sustatzen jarraitu behar dugu. Lehentasun bat izan behar du datorren urteetan.\n– Zeintzuk dira irundarren artean arrakasta gehien duten kirolak?\nInkesten arabera, gehien egiten den jarduera fisikoa ibiltzea da. Haren atzetik, gimnasia, korrika, igeriketa eta areto jarduerak daude. Mendizaletasuna, ehiza eta arrantza ere oso ekimen arrakasta-tsuak dira, baina haien maiztasuna ez da besteena bezain finkoa.\n– Garrantzitsua al da kirolaren praktika adin goiztiarretik sustatzea?\nBai, noski. Haurtzaroan aktiboak diren haurrek inaktiboak direnek baino aukera gehiago dute helduaroan kirola praktika-tzeko. Adin goiztiarrean kirolaren praktika sustatzeko Sendia Sasoi programa jarri dugu martxan. Horren bitartez, haur txikiak dituzten familietan jarduera fisikoa areagotu nahi dugu.\n– Udararako kirol ekintza ugari prestatu al duzue?\nUrtero legez, Uda Kirola programa izango dugu. Bertan, Irungo kirol eskaintza zabala jaso eta era errazagoan eskaintzen da. Udan denbora libre gehiago dago eta eguraldia hobea izaten da, eta horiei esker kirol jarduera areagotu egiten da. Bestalde, aurten ere pertsona elbarrituentzako eskaintza zabaldu nahi dugu, kirola praktikatzeko aukera gehiago izan dezaten.\n– Etorkizunera begira, zeintzuk dira zuen erronkak?\nZerbitzuak eskaintzen dituen erakunde bat izatetik irundarrak aktibo bihurtzen laguntzen duen erakunde bat izatera iritsi nahi dugu. Horretaz gain, osasun eta kirol zerbitzuak elkarlanean aritzeko programak sustatu nahi genituzke; jarduera fisikoa politika guztien barne egon behar dela uste baitugu.\nPosted in KirolakTagged Iñaki Iturrioz


Europarlamentariek hainbat zuzenketa bozkatu dituzte gaur arratsaldean, fitxategiak Internet bidez truka ez daitezen | Consumer\nEuroparlamentariek hainbat zuzenketa bozkatu dituzte gaur arratsaldean, fitxategiak Internet bidez truka ez daitezen\nInternauten Elkartearen ustez, "Sarearen askatasunari eta neutraltasunari beste eraso bat" da.\narabera: Astelehena, 2008ko uztailaren 07a\nGaur arratsaldean, Barne Merkatuaren eta Kontsumitzailearen Babesaren Batzordea (IMCO) bildu da Estrasburgon, Telekomunikazio Paketearen gaiari heltzeko. Besteak beste, Internauten Elkarteak (AI) eta La Quadrature du Net erakunde frantsesak “ektoduna-ekaitz” deritzen zuzenketa batzuk bozkatzeko balioko du bilerak. “Sarearen askatasunaren eta neutraltasunaren aurkako beste eraso bat, legez kanpoko deskargak saihesteko beste saiakera bat” da, AIk adierazi zuenez.\nEuropako Alderdi Popularrak proposatutako zuzenketak hauek dira: H1, gobernuek murrizketak ezar ditzaten Interneten “legez kanpoko edukia” saihesteko; H2, Interneteko hornitzaileen eta eduki-ekoizleen artean lankidetza-mekanismoak ezartzeko, eta H3, zerbitzu-hornitzaileak “legez kanpoko edukia” deskargatzen denean erabiltzaileei posta elektronikoz jakinaraztera eta kontrolatzera behartuko lituzkeena.\nGainera, beste batzorde batean, Justizia eta Askatasun Zibilen Batzordean (LIBE), beste bi zuzenketa onartu dira, ordenagailuetan softwarea instalatzea eta nahitaez exekutatzea ahalbidetzen dutenak, jabetza intelektualaren ustezko arau-hausteak atzemateko. “Europako Interneteko erabiltzaileei, beren segurtasuna bermatzeko, nahitaezko spywarearen bidez jarduera legezkoak egitea eragotz dakieke”, adierazi du AIk, software librea erabiltzeko eskubideari eta sarearen neutraltasunari aurre egiten diela uste baitu.\nAI eta La Quadrature du Net-en ustez, eurodiputatu kontserbadoreen mugimendua adimenduna izan da. “Zuzenketa osagarriak aurkeztu dituzte bi batzordetan, eta ikuspegi orokorra zaildu dute. Gainera, haurren pornografiari aurre egiteko tresna gisa saldu dituzte, eta ahalik eta eurodiputatu gehien konbentzitzen saiatu dira, agian ez baitira konturatuko P2P-ren aurka bozkatzen ari direla”, adierazi zuten.\nAipatutako bi erakundeek dei egin dute beren mezuak europarlamentariengana irits daitezen. Europako Parlamentuaren osoko bilkurak berretsi behar ditu zuzenketak, eta hori ez da irailera arte gertatuko, azaldu zuten. “Orain zuzenketa horiek errefusatzen saiatu behar dugu, erne egon ez gaitezkeela jakin dezaten entzunarazi”, erantsi zuten. Eurodiputatuek gaur beren posta zabaltzen dutenean, “mahai gainean ahalik eta protesta gehien izan behar dituzte”.\narratsalde europarlamentuko botoa intercambio de archivos-eu Internet-eu zuzenketak


Generoak dantzan — dantzan.eus\nHemen zaude: Hasiera › Hemeroteka › Generoak dantzan\nLiburu bat ekarri dit lagunak, interesgarri izango zitzaidalakoan. Baia bai! Eta hasteko artikulu batek begia jo dit.\nMutil-dantzak badira Baztanen, publikoak, edozein herritar sar baitaiteke borobilean. Edozein? Izenak dioenez, mutilentzako alegrantziak ziren, nahiz gure garaian adin guztietako gizonezkoek zuten dantzatzen: bakarrik emazteak ziren haietatik baztertuak. Eta azken urte hauetan haiek ere haizu badira dantzatzera, hara heltzea ez da dantzaldi airos bat izan, borroka aski latza baizik, protagonistek dioskutenez.\nProtagonistek egiten baitute prozesuaren kronika, plazara ateratzeko lanean aritu diren ber-berek. Batzuek, beti gustuko izan duten dantzara sartu ondoan, kontzientzia feminista hartu zuten, eta denak helburu amankomunean bildu ziren. Alde autobiografikoak indarra ematen dio idazkiari, eta irakurleari plazera. Irakaspenez betea da, bestalde, argiki azaltzen du bazterketa eraikitzeko eta mantentzeko mekanismoak nola ari ziren. Besteak beste:\nNola mutil ez diren gizon ezkonduak eta mutikoak dantzatzera onartua izan ziren eta, aldiz, jasanezinezko aldaketa zen emazteek dantzatzea. Sexu/generoa zen beraz, bazterketako funtsa. Gizonentzat aldatzen ahal zen tradizioa, baina tradizio beraren errespetua argudiatu zuten emazteen aurka: gezurra frogatua da.\nNola hamarkadetan emakumeek dantzatzen zuten herri batean dantzak kendu zituzten, bi gizonek, desadostasuna adierazi zutenean. Sexu-berdintasunerako aurrerapenak atzera botatzeko, gizon bik herritar gehienek baino indar handiago izan dezakete.\nNola anomalia horietan hautematen den Elizondoko eragina: hiriburuan kokatu da baztertzaileen bunkerra eta, ekitaldi ofizialeko dantzak parekideak direnean, elizaren eremu pribatuan egiten dute oraino beren ekitaldi soilki maskulinoa.\nNola dantza parekideak galarazteko ahaleginetan dihardutenekin bat egin duten botere atzerakoiek –linguistiko (erdara), erligioso, politiko, sozial, ekonomikoek–.\nPlazara Dantzara herri-ekimenak lortu duen aitzinamendua iraunkorra izango dela itxaroteko arrazoiak ez dira falta. Erne egotekoak ere ez. Garbiñe Elizegi Baztango auzapeza ausartu zenean dantza-borobilean sartzera, zer zuen jasan irakur daiteke astekari honetan berean [Garbiñe Elizegiri elkarrizketa 2549. zenbakian].\nErreseina honetan baino gauza gehiago eta hobeto kontatuak dira Baztango bost emaztek atondu artikuluan: “Baztango mutil-dantzen analisia eta prozesu kolektibo feminista”, hogei bat lanek osatu liburu gogoangarri batean, Miren Guilló Arakistainek koordinatua, Festak, genero-harremanak eta feminismoa, UEU, 2016.


Informatikari izateko hezkuntza eskaintza osoa, bailaran bertan. Noticias de Gipuzkoa\nInformatikari izateko hezkuntza eskaintza osoa, bailaran bertan\nErdi mailako zikloa emango dute eta horren gaineko tailer praktikoa izango da gaur Arrasaten\narrasate- Mondragon Goi Eskola Politeknikoak eta Arizmendi Ikastolak bultzatuta, informatika arloan hutsetik gradura arteko bidea egiteko aukera izango dute ikasleek aurrerantzean Debagoienetik irten gabe. Izan ere, erdi mailako gradu berri bat emango dute Arizmendin.\n16 eta 18 urte bitartekoei zuzenduta dago mikroinformatikaren sistema eta sareak jorratzen dituen erdi mailako ziklo berri hau. Gaur bertan tailer praktikoa egingo dute Arrasateko Ferixalekuan, 16.00etan hasita.\nBeraz, informatika ikasketa integrala eskainiko da bailaran. Aipatutako zikloa egiten dutenek, aukera izango lukete gero Sareko Informatika Sistemen Administrazioko Goi-mailako teknikari titulua lortzeko, eta baita ingeniaritzan gradu bat ere. - A.D.


Bergara Kirol Elkartea - Normas del VIII Campeonato 3x3 de Bergara\nBergarako VIII. 3x3 saskibaloi txapelketaren Arauak\nBergara K.E.. Gutxienez 3 eta gehienez 4 pertsonek osatuko dute taldea. Kadete, infantil, junior eta senior kategoriak: talde bakoitzean, gehienez ere, 2014-2015an saskibaloian federatutako bi egon ahal izango dira.\nJokalariek talde batean bakarrik eman ahal izango dute izena.\nEskaerak honako tokietan aurkeztu ahal izango dira: Bergarako Agorrosingo kirol-gunean, Labegarairetako kiroldegian, BKEk Bidekurutzeta 3an duen bulegoan eta herriko ikastetxeetan. Halaber, posta elektroniko bitartez ere inskribatu daiteke www.bergarake.com web orrian, ordainketa-zenbakia erantsita.\nJokalariek beraiek arbitratuko dituzte partidak kadete, junior eta senior kategorietan, azken fasetan eta antolatzaileek hala erabakitzen duten partidetan izan ezik.\nInskripzio-kuotak behean agertzen den kontuan ordaindu beharko dira eta bertan taldearen izena ,kategoria eta taldeko kapitainaren izena zehaztuko dira. Inskripzio-kuota ordaindu izanaren agiria inskripzio-orriarekin batera aurkeztu beharko da. Inskripzioa posta elektronikoz eginez gero, aurrez egin beharko da diru-sarrera adierazitako kontuan.\nHarremanetarako, antolatzaileek taldeko kapitainari deituko diote.\nInformazio gehiago edota parte hartzeko baldintzak jasotzeko, bidali eskaera www.bergarake.com bidez.\nErakundeak, txapelketak irauten duen bitartean, taldeek bidalitako informazioa kontrolatzeko eskubidea izango du. Gezurrezko informazioak taldea txapelketatik kanpo utziko du. NANa derrigorrezkoa izango da benjamin, alebin eta infantil kategorietan izan ezik. Horietan, gurasoen sinadura beharko da.\nBKEko saskibaloi sailak, edozein arrazoirengatik, txapelketa bertan behera uztea erabakitzen duenean, bakarrik, itzuliko da ordaindutako kuota.\nErakundeak txapelketan parte hartu dezaketen taldeen kopurua mugatzeko eskubidea izango du.\nBKEko Saskibaloi Sailak txapelketaren antolaketarako egokiak deritzon erabakiak hartu ahal izango ditu eta erabaki horiek apelaezinak izango dira.\nLaguntzaileak: Azpeitxi, Ocean, Bergarako Udala,Goiena,, Paulaner, Café ,Leturia, Egon,Pub Irish Deportivo, Sirimiri,Kortazar, Dixula, Lazkano, ,Etxagi, Pepelu ileapendegia,,Orange,Gipuzkoa Basket


Astelehenean irekiko dira San Inazio eta Zorrotzako udal kiroldegiak - Deia\ndeia.eus 12.06.2020 | 11:35\nBILBO. Hurrengo astelehenean, hilak 15, San Inazio eta Zorrotzako udal kiroldegien berrirekiera izango da. Pasa den astelehenean Artxandakoa ireki zen, eta ostiralean, aldiz, Txurdinaga eta Errekaldekoak irekiko dira. Uztailaren 1ean Miribillakoaren txanda izango da, eta espero da irailerako Bilboko udal kiroldegi guztiak irekita egotea.\nInstalazio horietako zerbitzuak ere ari dira apurka-apurka irekitzen. Astelehenean, San Inazion eta Zorrotzan, barrualdeko igerilekuak irekiko dira, eta baita ere solarium eremuak, atletismo pistak eta padel eta tenis zelaiak, pilotalekua eta squash zelaia. Joan den ekainaren 8tik, astelehenetik, Artxandan erabiltzeko moduan daude kanpoaldeko igerilekuak, solarium eremuak eta tenis-zelaia, padel-zelaia eta pilotalekua.\nBerrien artean, jakitekoa da San Inazioko eta Zorrotzako instalazioetako edukiera % 50 izango dela, eta Artxandakoa, momentuz, % 30 izango dela. Ekainaren 15etik aurrera, dutxak eta aldagelak erabili ahal izango dira instalazio guztietan, baina ez erabiltzea gomendatzen da. Altzariteria publikoa, hala nola lehorgailuak eta iturriak, ez erabiltzea ere gomendatzen da.\nIGERILEKU ESTALIAK ETA SOLAIRUM-A\nSan Inazioko eta Zorrotzako igerileku estaliek erabilera nahastua izango dute: 3 kale igeri egiteko gorde dira, erabiltzaileek 15 minutu gehien jota izango dituzte eta kale bakoitzean pertsona bakarra egongo da. Igerilekuaren gainerako eremua, erdia, bainu librerako eta jolaserako izango da. Nahitaezkoak izango dira toalla, txankletak eta bainu-jantzia, eta gomendatzen da txanoa eta betaurrekoak erabiltzea.\nSan Inazioko solarium eremuan, edukiera 125 pertsona izango da; eta Zorrotzan, 100 pertsona. Eremuan guneak bereizi dira, Artxandan bezala, erabiltzaileek elkarren artean gorde beharreko tartea gorde dezaten.\nIgerileku estalien eta solariumaren ordutegia 10:00etatik 14:00etara izango da, goizean, eta 16:00etatik 20:00etara, arratsaldean. Eguerdiko etena garbiketako langileentzat da, igerilekuetako eremuak desinfektatzeko.\nTenis eta padel zelaietan eta pilotalekuan, gehienez ere 4 pertsona izango dira zelai bakoitzeko, eta squash-aren kasuan, 2 pertsona izango da gehienezko muga. Atletismoko pista 60 pertsonak erabili ahal izango dute batera, gehienez ere, baina taldeak 20 lagunekoak izango dira, gehienez ere; hala ere, ezingo dute elkar ukitu.\nGomendatzen da joko zelaietara dena delako jarduerarako propio behar den kirol jantziekin eta kirol oinetakoekin sartzea, eta erabiltzaile bakoitzak bere ur botila eroatea.\nErraketa kiroleko zelaietarako eta atletismo pistarako ordutegian ez da etenik izango: 10:00etatik 20:00etara.\nInstalazioetara eta solarium guneekiko igerileku zerbitzuetara sartzeko edo erraketa-kiroletako zelaietara sartzeko, beharrezkoa da ALDEZ AURRETIK HITZORDUA eskatzea, igerileku estalietan igeri egiteko izan ezik. Hitzordua hemen eska daiteke: web de Bilbao Kirolak; gehienez ere 48 ordu lehenago eskatu ahalko da. Era horretan, interesa duten abonatuek erreserba eskatu ahal izango dute San Inazioko eta Zorrotzako instalazioetarako, ekainaren 13an 10:00etatik aurrera (zapatua).\nEkainean Bilbao Kirolak erakundeko abonatuek bakarrik erabili ahal izango dituzte instalazioak, aurrez ordua eskatuta. Uztailean aztertuko da ea abonatu gabeko pertsonentzat ere irekiko ote diren instalazioak.\nHIGIENE- ETA KONTROL-NEURRIAK\nInor ere ezingo da sartu instalazioetara aldez aurreko hitzordurik gabe: Bilbao Kirolak erakundearen web orrian eskatu ahalko da. Igerileku estalietan igeri egiteko ez da aurreko hitzordua hartu behar.\nMusukoak nahitaezkoak izango dira instalazioen barruetara sartzeko; elkarren arteko tartea gorde ezin denean erabiliko dituzte. Sartzeko eta irteteko zirkuituak bereizi eta ezarriko dira, itxaroteko guneak ere zedarrituz.\nLangileek pantailazko musukoak erabiliko dituzte, beharrezko baderitzote, eta gel desinfektatzailea ere bai. Harrera egiteko guneetan, babeserako pantailak egongo dira ipinita, eta kontroleko langileak eta sorosleak antolatuta egongo dira instalazioak eta igerilekuak behar den bezala dabiltzala ziurtatzeko.\nBilbao Kirolak erakundearen instalazioak apurka-apurka irekitzeko plana #BilbaoUda2020 ekimenean dago jasota, zeina Bilboko Udalean landu baita koordinatuki, Uriak aurtengo udan ere kirol, kultur eta musika jarduerak izan ditzan, besteak beste.


Albisteak | Urnietako udala\nEuskal kultura eta ondarea dira gure herriaren nortasunaren adierazpen nagusiak eta herri honek kultura unibertsalari egindako ekarpen historikoaren lekuko garrantzitsuenak. Horrela, Urnietako Udalarentzat funtsezkoa da kultur ondare hori babestea, defendatzea eta aberastea. Testuinguru horretan, kontuan hartuta Urnietako udal-mugartean Onyi-Mandoegi2 estazio megalitikoko monumentu-multzoaren zati bat dugula, Onyiko zista3, Aballarri, Otsolepo eta Pozontarriko lepoa trikuharriak, Eteneta III4ko tumulua, Mulisko Gainako multzo megalitikoa, Amunola eta Elurzuloko harrespilak, Arleorko zabala, Eteneta I, Tximista eta […]\nUrnietan Gerra Zibilean eta Frankismoaren lehen urteetan gauzatu zen errepresioa eta giza eskubideen urraketak ikertu ostean, horien berri emango duten bi liburu argitaratuko ditu Urnietako Udalak “Urnieta, 1936-1945 Giza Eskubideen zapalketa eta errepresioa Gerra Zibilean eta Lehen Frankismoan” izenburupean. Horrela, gertakari bortitz haiek pairatu zituzten protagonisten historiari eta Urnietaren historiari ahotsa emango zaio, ahanzturan ez geratzeko. Ikerketa lan sakona Hain zuen ere, liburu horiek aurkezteko ekitaldi bat antolatu du Urnietako […]\n“KatapultaTour Gipuzkoa”-ren bitartez “Beste Urtaroak” eta “Voodoo Charms” taldeen kontzertuez gozatzeko aukera izango da abenduaren 12an Saroben. “KatapultaTour Gipuzkoa” musikako eta formatu txikiko arte eszenikoetako zirkuitua da, Gipuzkoako Foru Aldundiak bultzatzen du eta bi helburu nagusi ditu: musikaren eta arte eszenikoen eremuko gipuzkoar talentuak balioan jartzea eta horiek sustatzea (gazteei arreta berezia emanez), eta Gipuzkoako eszena kulturala dinamizatzen laguntzea. Eguna: abenduak 12 Ordua: 18:30 Lekua: Sarobe arte eszenikoen gunea Sarrera: doan Gonbidapenak Saroben […]\nZaborraren, uraren eta estolderiaren zergak ordaintzeko epea abenduaren 7an amaituko da\n2020ko hirugarren hiruhilekoari dagokion zaborraren, uraren eta estolderiaren zergak ordaintzeko borondatezko epea abenduaren 7an amaituko da. Bertan itxita abenduaren 7an Abenduko zubia dela eta, hilaren 7an itxita egongo da Bertan herritarren arretarako bulegoa. Beraz, ordainketa bertan egin nahi duten pertsonek ostiral honetan, abenduaren 4an izango dute azken aukera. Telematikoki edo banketxeetan Bestela, ordainketa egiteko beste bi bide ere badaude abenduaren 7ra arte: Urnietako Udalaren webgunean telematikoki. Banketxeetan ordainagiria eramanda.\nBaratze Parkeko partzeletako bat eskuratzeko onartutako eta bazterturiko pertsonen behin-behineko zerrenda\nUrnietako Baratze-Parkeko lursailetako bat eskuratzeko izena eman zuten pertsonen onarturiko eta bazterturiko eskabideen zerrendak argitaratu dira. Baita, zozketa egin ondoren erreserba-zerrendan sartuko diren pertsonenak ere. Erreklamazioak egiteko azken eguna abenduaren 9 Zerrenda horiek ikusgai daude Urnietako Udalaren webguneko iragarki taulan. Pertsonaren batek erreklamazioren bat jarri nahiko balu abenduaren 9 arte du horretarako aukera Bertan herritarren arretarako bulegoan. Erreserba zerrenda Aurretik aipatu moduan, zozketa egin ondoren erreserba zerrendan sartuko direnen behin-behineko zerrendak […]\nHauxe da Urnietako Udalak Euskararen Nazioarteko Egunaren harira onartu duen adierazpen instituzionala.\nUrnietako Udalaren ez-ohiko osoko bilkura abenduaren 4an, 7:45ean\nUrnietako Udalak ez-ohiko osoko bilkura ospatuko du ostiral honetan, abenduaren 4an, goizeko 7:45ean. Udalbatzarra Udalaren Youtube kanalaren bidez zuzenean jarraitzeko aukera izango da. Bestalde, herritarren batek zuzenean ikustera joan nahi badu aukera izango du, baina Covid 19aren ondorioz bizi dugun egoera dela eta, edukiera mugatu izango da. Ondorengoa izango da eguneko gai-zerrenda: Ermotegi 27 HEA delakoaren Plan Bereziaren Testu Bategina behin betiko onartzea. Alegazioak ebaztea eta Babiloniako 32 HEA Plan […]\nUrnietako Udalak kontzientziazio kanpaina bat abian jarri du herritarrei bolumen handiko hondakinak zein egunetan eta non utzi behar diren jakinarazteko. Era berean, hondakin horien gaineko informazioarekin eta herritik gertuen dagoen Garbigunearen gaineko informazioarekin informazio liburuxka bat banatu du herriko etxe guztietara. Beraz, Udalak liburuxka irakurtzea, jaramon egitea eta arduraz jokatzea eskatzen die urnietarrei. Non utzi behar dira? Edukiontzien irlen ondoan, oinezko pasabideak oztopatu gabe eta modu txukun batean metatuta. Zein […]\nIstrión teatroak ”Juana la loca” antzerkia eskainiko du Sarobe arte eszenikoen gunean eta oraindik sarrerak geratzen dira. 2013tik 200 emanaldi baino gehiago eskaini ditu, kritika bikainak jaso ditu non nahi eta 3 izendapen lortu zituen 2015eko Arte Eszenikoen Max Sarietan: ikuskizun onena, aktore onena Gema Matarranz eta antzerki egile onena Jesús Carazo. Eguna: azaroak 29 Ordua: 19:00 Lekua: Sarobe Prezioa: 5 euro Hizkuntza: gaztelania Antolatzailea: Udala Sarrerak Sarobeko bulegoan Antzerkia […]\nEuskara ulertzen duten hiztunen arteko hizkuntza ohiturak aldatzea helburu duen Euskaraldia ospatzen ari da egun hauetan eta ekimen horren barruan bi ekitaldi antolatu dira Urnietan. Igande honetan Egapexouren antzerkia izango da ikusgai eta astelehenean berriz, Txor-Txor bakarrizketa Xabier Artiedaren eskutik. Egapexouren antzerkia Joxe Mari Berasategik zuzenduriko antzezlana izango da eta 50 pertsonentzako edukiera egongo da. Eguna: azaroak 29 Ordua: 12:00 Lekua: Berrasoetako parkea (eguraldi txarra eginez gero Egape ikastolako frontoian). Sarrera: […]


Deskargatu Mondragon Unibertsitateko viagra online uk JAKINGARRIAK aldizkariaren cialis alternative aleetako bat, buy cialis generic canada cialis female viagra to buy online musikaren…\ncialisvsviagra-toprx Europako dantzalekuetan barrena cialis online pharmacy ibili gara gaurkoan Eurodance estiloa ezagutzeko. Bere garapenaz gain, nobedade pare bat (Illum Sphere cialis hotline…\nHarian: Ekainak 5\nDeskargatu Berria.info-ko albisteak errepasatu ostean, honako gai hauek jorratu ditugu: Aiaraldeko plataformak borrokan jarraitzera deitu du C.D. Indarrak Kimu kategoriako txapelketa antolatu du iganderako BIDEOA:…\nHau mende mixerablea! Fermin\nFerminen buruak ideia bat erditu du, ezerezetik sortu ote da? zer zegoen lehen orain ideia horrek hartu duen lekuan? Nongo zulo beltzetik dator?\nHarian: urtarrilak 11\nBerria.info-ko albisteei errepasoa eman ostean, honako albiste hauek jorratu ditugu: EAJk eta BILDUk gelditu egin dute lehiaketa publikoa eskaintzaileen puntuazioa jakin eta gero Arabako Bertsolari…\nEkoizpen zaharrak, Niretzako Unea\nIgor Arzuagak berak egindako beste abesti bat aurkezten digu. Gorria omen da bere herria.\nHarian: urtarrilak 3\nHau da gaurko saioan izan duguna: Berria.info-ko albiseen errepasoa Aiaraldea.com-eko berrien errepasoa: Gizon bat atxilotu dute Urduñan bikotekidea jotzea egotzita Aitita-amamentzako euskara ikastaroak Tindufeko Errefuxiatuen…\nGaztekin: Urduñako Gazte Asanblada, Izargi…\nGaztekinen 2012ko azken saio honetan Urduñako Gazte Asanbladako Josu izan dugu gurean. Gaztetxearen inguruan eta pentsatuak dituzten ekintzen inguruan mintzatu zaigu. Mikeltxo ere izan dugu…\nTaupadaz-taupada: Josu Bergara\nAste honetako irratsaioan, Josu Bergara bakarlaria elkarrizketatu dugu bere “Katiuska gorriak” lan berriaren inguruan.\nNiretzako unea izena duen irratsio laburrean, nire argitaratu gabeko abestiak aurkezten dizuet… Ia ba! Igor Arzuaga\nHau mende mixerablea: Beatriz\n“Hementxe gaude, Hau mende mixerablearen bigarren saioan; eta oraingoan Beatrizen istorioa ekarri dizuet…”


«Garaipena ez dakit, baina espero nuen lehenengo postuaren borrokan izatea» - Goierriko Hitza : Goierriko Hitza\nEneko Agirrezabal (korrikalaria)\n«Garaipena ez dakit, baina espero nuen lehenengo postuaren borrokan izatea»\nBehobia-Donostia lasterketaren 56. edizioa irabazi du Eneko Agirrezabal segurarrak, 1:01:43 denborarekin. Garaipenarekin, pozik, Valentziako maratoian du orain burua\nBehobian garaipena lortu duzula orduak pasa dira. Ospatzeko eta deskantsatzeko denborarik eman dizu? Telefonoa ere, seguru, sutan duzula…\nIgandean, familiarekin eta lagunekin ospatu nuen. Pixka bat deskantsatzeko aukera ere izan dut. Eta bai, telefonoa jo eta jo egon da igandetik; zoriontzeko, elkarrizketak egiteko…\nIgandeko lasterketa, zirraragarria izan zen. Lasterketa buruan jarri zinen, beste hiru lasterkarirekin, faboritoak denak. Helmugara iristeko kilometro baten faltan, erasora jo zuen Olmosek, baina harrapatu eta azken metroetan, zu jarri zinen aurretik. Nola bizi izan zenuen zuk?\nKanpotik agian bai, emozionantea da, baina barrutik, oso kontzentratuta nindoan, eta urduri, esprintaren aurretik. Azkeneko metroetan, aurretik jarri nintzenean, momenturen batean oroitzen dut atzera begiratu nuela, baina helmuga baino ez nuen buruan. Luze egin zitzaizkidan azken metroak. Eta behin igaro nuela, orduan hasi nintzen disfrutatzen.\nEz da Behobian parte hartzen duzun lehen aldia, baina bai irabazten duzun lehena. Espero zenuen?\nEspero espero, ez dakit, baina lehengo postuaren borrokan egongo nintzela bai. Banekien proba irabazteko aukerak zituztenak nortzuk ziren, eta antzeko mailan geundela. Kontua zen, hankak ondo erantzutea, uda partean minarekin ibili bainaiz, baina bestela, formaz-eta, oso ondo iritsi nintzen, ondo entrenatuta.\nBehobian denborari baino postuari begiratzen diot, lasterketa berezi xamarra delako; aldapak, eta eguraldiak-eta, asko baldintzatzen dute.\nPartaidetza, beste behin ere, oso altua izan da. 20.141 lasterkari. Hainbesteren artean irabazteak, zer sortzen dizu?\nLasterketan zaudenean, horretan ez zara gehiegi fijatzen, baina bai, polita da hainbeste jendek parte hartzea, lasterketarentzat ona da.\nTxindoki Atletismo Taldeko elastikoa jantzita egin zenuen proba. Klubarentzat ere ohorea izango da hori, ala?\nUste dut, klubarentzat oso polita dela. Gainera, Txindoki taldetik jende asko joaten da Behobiara. Hemengo lasterketa herrikoien artean, garrantzitsuenetakoa izanda, nik uste, jendea pozik zegoela. Eta gazteenei begira, uste dut ondo datorrela; ilusioa sortzeko eta atletismoari indarra eta ikusgarritasuna emateko.\nEta orain, non duzu jarrita burua?\nAbenduaren 5ean, Valentziako maratoia egingo dut. Azken hilabeteetako prestaketa lana, horri begira egin dut, baita Behobian parte hartu izana ere.\nLehendik ere ezagun duzu Valentziako maratoia. Zein da zure helburua?\nAurtengoarekin, laugarrena izango da, eta helburua da, aurreko marka hobetzea, 2:13:51ko denboratik jaistea, alegia.\nHorrekin amaituko duzu urtea?\nOndoren, deskantsatu, eta pentsatzen dut, San Silvestre proban aterako naizela, beste urte batzuetan bezala.\nErlazionatutako edukiaEneko Agirrezabal segurarrak irabazi du Behobia-Donostia


kritiken hemeroteka » Estreinakoa\n« Fikzioaren porrota | Elur z(a)uritua zara, antzaldatua! »\nEstreinakoa Igor Estankona / Argia, 2017-12-17\nLuis Garderen Barbaroak baratzean lan honekin hasi du ibilbidea Balea Zuria argitaletxeak, literatura unibertsaleko irudi eder bezain poetikoa daroan azken zorakeriak. Herman Melvillen balea hura bera ere ideal baten pertsekuzioa ez al zen izan, bada? Sortzaileen artean den Juan Ramon Makusok lerro hauek idatzi orduko esan berri dit irakurleari gogoeta eragiteko, ideiak eta eztabaida jorratzeko sortu dutela argitaletxea.\nEta esan dit baita ere: “Luis Garderen poemagintza ezaguna da gurean. Bere ahots poetikoa oso iradokitzailea da. Bere poesiak lortzen du poeta batek nahi duena, hau da, irakurlea emozionatzea. Bere tonua lirikoa da, demagogiarik gabekoa, irudi askoz hornitua. Hizkuntzak beragan bat egiten du edukiarekin”.\nEta ez zaio arrazoirik falta, hizkuntzaren artisauetarik baita iruindarra. Apaina da liburua, arrandiarik egiten ez duena, balore segurua bilduma bateko estreinako titulua izan dadin. Gardek poema liburu bat dakar oraingoan sano urtsua, kresaltsua: “Norbait kaian dago zutik goizez goiz,/ bereak dituen izenen eta ahotsen zain”. Hein berean desertua dago, nomadak daude, oihana iradokitzen da. Bizitzaren mugetan idatzitako poemak dira asko, ezezagunaren eremukoak. Zerbait berria, zerbait arrotza, zerbait barbaroa deskubritzen dugunean egiten dugun “beraiek” eta “gu” binomioa desegin gura luketenak uneka: “Zakur hori baten letaginek/ kristal likidoaren beste aldea dute marrazten” edo “zutiarazi ditu/ aitzinean dirdirka ari den plasmako pantaila beroa/ zeharkatzeko irrikak”.\nDena den, Garderen irudi eta eskenatoki horiek guztiek beti ez dute lortzen mezua helarazterik. Ez da liburu bat borobila. Barbaroak baratzean batzuetan efektista da zio garbirik gabe. Beste batzuetan soila da, baina poesia soiletik urrun. Liburuko pieza asko narrazio laburrak dira eta, nire ustez, hausnarketok eten egiten dute poesiaren joana zeharo. Beste pieza askok —deskriptiboak, sinbolistak— ezin jakin helburu estetiko hutsa duten, edo esanahi gorderen bat. Askotan liburuek esan ez baina hitzerdika esan dezakete. Kasu honetan, ordea, zaila da estiloaz harago pultsio bat kausitzea, eta zail are kritika honetarako argumenturik bilatzea, sentsazio gazi-gozo honetaz harago.